pythainlp/thai-wiki-dataset-v4 huggingface dataset:
เทียมบุญ อินทรบุตร

เทียมบุญ อินตบุตร อดีตโปรโมเตอร์มวยชื่อดัง ผู้ถือได้ว่าเป็นผู้มีความสำคัญในแวดวงมวยทั้งมวยไทยและมวยสากลในประเทศไทย และถือเป็นแบบอย่างให้แก่โปรโมเตอร์ในปัจจุบันด้วย 
เทียมบุญเกิดเมื่อ พ.ศ. 2469 ที่จังหวัดลำปาง ในครอบครัวที่มีฐานะ ในวัยเด็กและวัยรุ่นเคยใช้ชีวิตมาอย่างโชกโชน 
เป็นที่รู้จักกันดีจากการเป็นโปรโมเตอร์จัดการชกของนักมวยสากลระดับแชมป์โลกชาวไทย อาทิ โผน กิ่งเพชร ที่ชิงแชมป์โลกรุ่นฟลายเวทคืนจาก ฮิโรยูกิ เอบิฮาระ นักมวยชาวญี่ปุ่น ซึ่งในครั้งนี้นับเป็นครั้งแรกที่มีการถ่ายทอดทางโทรทัศน์การชกมวยสากลชิงแชมป์โลกในประเทศไทย และการจัด "ศึกสายเลือด" การชิงแชมป์โลกระหว่างนักมวยไทยด้วยกันเองเป็นครั้งแรก คือ ชาติชาย เชี่ยวน้อย กับ พันธุ์ทิพย์ แก้วสุริยะ และที่เป็นที่จดจำได้ดีที่สุด คือ การที่เป็นผู้วางแผนให้ แสนศักดิ์ เมืองสุรินทร์ ชกมวยสากลเพียง 3 ครั้งเท่านั้นแล้วได้เป็นแชมป์โลก อย่างที่เรียกกันว่า "บันได 3 ขั้น"
นอกจากนี้แล้ว เทียมบุญถือว่าเป็นผู้สร้างจุดขายและประชาสัมพันธ์การชกมวยในรูปแบบใหม่ เช่น การแต่งเพลงมาร์ชเชียร์มวย หรือ การจัดมวยตามเสด็จพระราชกุศล เป็นต้น
เทียมบุญได้รับฉายาจากสื่อมวลชนในแวดวงมวยว่า "พญาอินทรี" หรือ "หัวแตงโม" เนื่องจากมีลักษณะศีรษะที่ใหญ่โต และไว้ผมทรงสั้นเกรียน
เทียมบุญยุติบทบาทตัวเองจากวงการมวยใน พ.ศ. 2526 ทำหน้าที่เป็นที่ปรึกษาสำนักงานทนายความและการบัญชี ย่านถนนวิสุทธิกษัตริย์ แต่สุขภาพทรุดโทรมจากทั้งโรคหัวใจ และถุงลมโป่งพอง อันเนื่องมาจากการสูบบุหรี่จัด ถึงขนาดต้องพกถังออกซิเจนไว้ข้างตัวตลอดเวลา เข้ารับการรักษาจากโรงพยาบาลหลายครั้ง
ต่อมาเกิดอุบัติเหตุลื่นหกล้มในห้องน้ำที่บ้านพักตัวเอง จนกระดูกสะโพกหัก 3 ท่อน ต้องเข้ารักษาตัวในโรงพยาบาลนานนับเดือน เมื่อกลับมาพักฟื้นที่บ้านได้ไม่นานนัก เทียมบุญตัดสินใจฆ่าตัวตายด้วยการยิงกระสุนขนาด จุด 38 ใส่ศีรษะตนเองจนเสียชีวิต เมื่อวันที่ 31 พฤษภาคม พ.ศ. 2534 ขณะมีอายุได้ 65 ปี งานศพของเทียมบุญได้รับพระราชทานเพลิงเป็นกรณีพิเศษที่วัดมักกะสัน
เสรี สุวรรณภานนท์

เสรี สุวรรณภานนท์ (เกิด 24 กุมภาพันธ์ พ.ศ. 2499) สมาชิกวุฒิสภาไทย ชุดที่ 12 และ สมาชิกวุฒิสภาไทย ชุดที่ 8 โดยเป็นประธานกรรมาธิการการพัฒนาการเมืองและการมีส่วนร่วมของประชาชน วุฒิสภา เคยเป็นกรรมการปฏิรูปประเทศด้านกระบวนการยุติธรรม (ตำรวจ) เป็นอดีตประธานกรรมาธิการขับเคลื่อนการปฏิรูปประเทศด้านการเมือง สภาขับเคลื่อนการปฏิรูปประเทศ (สปท.) เป็นอดีตประธานกรรมาธิการปฏิรูปกฎหมายและกระบวนการยุติธรรม สภาปฏิรูปแห่งชาติ เป็นอดีตสมาชิกวุฒิสภากรุงเทพมหานคร พ.ศ. 2543 – 2549
โดยเป็นประธานคณะกรรมาธิการวิสามัญกิจการวุฒิสภา
อดีตสมาชิกสภาร่างรัฐธรรมนูญ พ.ศ. 2550 เป็นรองประธานสภาร่างรัฐธรรมนูญ (คนที่หนึ่ง) 
อดีตสมาชิกสภาร่างรัฐธรรมนูญ พ.ศ. 2539 (สสร.)
และอดีตเลขาธิการสภาทนายความ (ประเทศไทย)
ประวัติ.
เสรี สุวรรณภานนท์ เกิดเมื่อวันที่ 24 กุมภาพันธ์ พ.ศ. 2499 จบการศึกษาจากโรงเรียนบางปะอินราชานุเคราะห์ 1, โรงเรียนวัดนวลนรดิศ ปริญญาตรีและปริญญาโท สาขานิติศาสตร์ จากมหาวิทยาลัยรามคำแหง เนติบัณฑิตไทย วิทยาลัยตลาดทุน รุ่นที่ 5
การทำงาน.
เสรี สุวรรณภานนท์ เริ่มทำงานเป็นทนายความ และเป็นหัวหน้าสำนักกฎหมายเสรี เคยดำรงตำแหน่งเป็นเลขาธิการสภาทนายความ พ.ศ. 2534 – 2540 และในปี พ.ศ. 2539 ได้รับเลือกเป็นสมาชิกสภาร่างรัฐธรรมนูญไทย พ.ศ. 2539 ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ได้รับเลือกเป็นสมาชิกวุฒิสภา กรุงเทพมหานคร และเป็นประธานคณะกรรมาธิการวิสามัญกิจการวุฒิสภา (วิปวุฒิสภา) ต่อจากนั้นได้เข้ารับตำแหน่งเป็นสมาชิกสภาร่างรัฐธรรมนูญไทย พ.ศ. 2550 และมีตำแหน่งเป็นรองประธานสภาร่างรัฐธรรมนูญ คนที่ 1 ซึ่งเป็นผู้ริเริ่มให้มีการอภิปรายในการประชุมวุฒิสภา ด้วยการจัดระบบการจำกัดเวลาอภิปรายให้สมาชิกแต่ละคน และได้ใช้แนวทางนี้มาจนถึงปัจจุบัน ซึ่งต่อมา สภาผู้แทนราษฎรก็ใช้แนวทางการจำกัดเวลาให้สมาชิกได้อภิปรายเช่นกัน รวมทั้ง เป็นผู้ริเริ่มการกำหนดอำนาจหน้าที่ของคณะกรรมาธิการแต่ละคณะของวุฒิสภาให้มีความชัดเจน และต่อมา สภาผู้แทนราษฎรก็แก้ไขข้อบังคับให้มีการกำหนดอำนาจหน้าที่ของคณะกรรมาธิการแต่ละคณะให้มีความชัดเจนเช่นกันและได้ใช้มาจนถึงปัจจุบัน
ในช่วงเดือนมีนาคม พ.ศ. 2554 ได้เข้าร่วมงานการเมืองกับพรรคธรรมาธิปัตย์ (ต่อมาเปลี่ยนชื่อเป็นพรรคประชาสันติ) โดยชักชวน ปุระชัย เปี่ยมสมบูรณ์ เป็นหัวหน้าพรรค แต่ต่อมา ปุระชัย ได้ออกไปจัดตั้งพรรคการเมืองขึ้นใหม่ ทำให้เสรี สุวรรณภานนท์ ได้เข้ารับตำแหน่งหัวหน้าพรรคประชาสันติแทน
ในการเลือกตั้ง พ.ศ. 2554 ได้ลงสมัคร ส.ส.ระบบบัญชีรายชื่อ ลำดับที่ 1 ของพรรคประชาสันติ โดยมีหมายเลขประจำพรรค คือ หมายเลข 33 แต่ไม่ได้รับเลือกตั้ง และได้ลาออกจากการเป็นสมาชิกพรรคในเวลาต่อมา
ปี่เซียะ

ผีซิว หรือ เผ่ย์เย้า (เพ็งอิม: pi5 hiu1) หรือในไทยมักเรียกตามภาษาแต้จิ๋วว่า ปี่เซียะ หรือ ปี่เซี้ย (เพ็งอิม: bi7 sia5) เป็นสัตว์ประหลาดตามความเชื่อของจีนมาแต่โบราณ
เชื่อว่า ปี่เซียะ มีรูปร่างและเขาคล้ายกวาง แต่มีหน้า, หัว, ขาคล้ายสิงโต, มีปีกคล้ายนก, หลังคล้ายปลา และมีส่วนหางคล้ายแมวปนไปด้วยท้องและบางส่วนของหัวคล้ายมังกร เป็นสัตว์สี่ขา และเป็นสัตว์ศักดิ์สิทธิ์ช่วยป้องกันและปัดเป่าภยันตรายและภูตผีปีศาจ สิ่งไม่ดีต่าง ๆ ได้ เชื่อว่าถูกแบ่งเป็นตัวผู้ชื่อ ปี่ และ ตัวเมียชื่อ เซียะ
นอกจากนี้แล้วยังมีชื่อเรียกอื่นอีก เช่น เทียนลู่ หรือ เทียงลก (เพ็งอิม: tiang1 log8) ตามแต่ละพื้นที่อีกด้วย ซึ่งความหมายของชื่อเหล่านี้ แปลได้ว่า กวางสวรรค์ หรือ ขจัดปัดเป่า 
เชื่อกันว่า ปี่เซียะ เป็นลูกตัวที่ 9 ของมังกร เป็นสัตว์ที่กินเก่งและไม่มีรูทวาร จึงไม่มีการขับถ่าย ในปลายยุคราชวงศ์โจว ตรงกับยุคชุนชิว มีการนำปี่เซียะมาใช้เป็นสัญลักษณ์โดยประดับเป็นรูปบนธงสำหรับการออกรบ โดยรวมในอดีตสันนิษฐานว่า ปีเซียะให้ความหมายในทางความกล้าหาญ การปกป้องคุ้มภัย และการต่อสู้เพื่อจะให้ได้มาซึ่งชัยชนะ 
นอกจากนี้แล้ว ปี่เซียะยังเป็นสัญลักษณ์ของการพิทักษ์และคุ้มครองทรัพย์สมบัติอีกด้วย อันเนื่องจากการที่เป็นสัตว์ที่กินอย่างเดียวไม่มีการขับถ่าย จึงมีการปั้นเป็นรูปปั้นเฝ้าหน้าท้องพระโรง ภายในพระราชวัง เช่น ฮ่องเต้ปูยี จักรพรรดิองค์สุดท้ายของราชวงศ์ชิงและประเทศจีน
ปัจจุบัน มีการบูชาปี่เซียะ โดยมักทำเป็นรูปเคารพของสัตว์ที่มีลักษณะดังกล่าวในลักษณะหมอบ และมักทำเป็นคู่กัน โดยจะตั้งวางให้สอดคล้องกับหลักฮวงจุ้ยด้วย อีกทั้งยังเป็นที่บูชาของนักพนัน ผู้ที่นิยมเสี่ยงโชคในลักษณะวัตถุมงคล จากการที่เป็นสัตว์ที่กินอย่างเดียวไม่มีถ่าย จึงเป็นสัญลักษณ์ของการเก็บทรัพย์ ซึ่งกาสิโนบางแห่งในประเทศจีน, มาเก๊า และฮ่องกง จะมีรูปปั้นปี่เซียะนี้อยู่ด้านหน้าด้วย
พรรคมวลชน

พรรคมวลชน  เป็นพรรคการเมืองในอดีตของประเทศไทย จดทะเบียนก่อตั้งพรรคอย่างเป็นทางการกับกระทรวงมหาดไทยเมื่อวันที่ 13 มิถุนายน พ.ศ. 2528 มีการยุบพรรคและจัดตั้งขึ้นใหม่อีก 2 ครั้ง คือ ในปี พ.ศ. 2538 และในปี พ.ศ. 2545
พรรคมวลชน ถือเป็นพรรคการเมืองขนาดเล็ก มีจำนวน ส.ส.ไม่มาก มีฐานเสียงอย่างหนาแน่นในพื้นที่ฝั่งธนบุรีของกรุงเทพมหานคร โดยเฉพาะในพื้นที่เขตบางแค, ภาษีเจริญ, บางบอน โดยมีหัวหน้าพรรคคนสำคัญ คือ ร.ต.อ.เฉลิม อยู่บำรุง
ประวัติ.
พรรคมวลชน มีการดำเนินการแบ่งออกเป็น 3 ช่วง ได้แก่
ช่วงเริ่มก่อตั้ง.
พรรคมวลชน จดทะเบียนเป็นพรรคการเมืองครั้งแรก เมื่อวันที่ 13 มิถุนายน พ.ศ. 2528 มี นายสมศักดิ์ ภาคีโพธิ์ เป็นหัวหน้าพรรค และ พ.ต.อ.อดุล กาญจนพันธุ์ เป็นเลขาธิการพรรค มีสำนักงานตั้งอยู่ที่ถนนปิ่นเกล้า แขวงบางยี่ขัน เขตบางกอกน้อย กรุงเทพมหานคร ส่งผู้สมัคร ส.ส.ครั้งแรกในการเลือกตั้ง พ.ศ. 2529 ได้รับเลือกตั้ง 3 ที่นั่ง โดยเป็นฝ่ายค้านในสภาผู้แทนราษฎร 
ต่อมาส่งผู้สมัครอีกครั้งในการเลือกตั้ง พ.ศ. 2531 ได้รับเลือกตั้ง 5 ที่นั่ง และได้เข้าร่วมรัฐบาลโดย ร.ต.อ.เฉลิม อยู่บำรุง ได้รับแต่งตั้งเป็นรัฐมนตรีประจำสำนักนายกรัฐมนตรี
พรรคมวลชน ได้ยุติการดำเนินงานเมื่อวันที่ 12 พฤศจิกายน พ.ศ. 2536 โดยได้ยุบพรรคเข้ารวมกับพรรคกิจสังคม
ช่วงปี 2538.
พรรคมวลชน ได้มีการจดทะเบียนจัดตั้งพรรคมวลชนขึ้นอีกครั้งในวันที่ 16 มีนาคม พ.ศ. 2538 โดยมีนายสมศักดิ์ ภาคีโพธิ์ เป็นหัวหน้าพรรค และนายชิงชัย ต่อประดิษฐ์ เป็นเลขาธิการพรรค ต่อมาที่ประชุมใหญ่วิสามัญของพรรคมวลชน ได้มีมติยุบรวมเข้ากับพรรคความหวังใหม่ ซึ่งนำโดย พลเอกชวลิต ยงใจยุทธ เมื่อวันที่ 10 พฤษภาคม พ.ศ. 2541 เป็นผลให้พรรคมวลชนต้องถูกยุบเลิกตั้งแต่วันที่ 10 มิถุนายน พ.ศ. 2541 เป็นต้นไป
ช่วงปี 2545.
ต่อมาในปี พ.ศ. 2545 ได้มีการจัดตั้งพรรคมวลชนขึ้นอีกครั้ง โดยมีพลเอก วรวิทย์ พิบูลศิลป์ เป็นหัวหน้าพรรค และมีนายการุณ รักษาสุข เป็นเลขาธิการพรรค โดย ร้อยตำรวจเอก เฉลิม อยู่บำรุง อดีต สส.บัญชีรายชื่อพรรคความหวังใหม่ ได้กลับมาที่พรรคมวลชนตามเดิม ในฐานะ สส.ฝ่ายค้าน โดยมีผลงานในการอภิปรายไม่ไว้วางใจเรื่องสนามกอล์ฟอัลไพน์
กระทั่งในการประชุมสามัญประชุมจำ ครั้งที่ 1/2549 ได้มีมติเปลี่ยนชื่อพรรคเป็น "พรรคทางเลือกใหม่" และได้ยุบเลิกพรรคไปในเดือนธันวาคม พ.ศ. 2552
หญ้ารังนก

หญ้ารังนก (ชื่อวิทยาศาสตร์: "Chloris barbata") เป็นพืชในวงศ์หญ้า และเป็นพืชฤดูเดียว ขึ้นเป็นกลุ่มก้อน สูง 50 - 100 ซม. ใบเป็นรูปเส้นยาว มีขน ยาว 5 - 30 ซม. ดอกเป็นดอกช่อ ประกอบด้วยช่อดอกย่อยแบบ spike ติดกันที่ปลาย 5 -10 ช่อ สีออกม่วงหรือม่วงอมเขียว มีขนสีม่วงที่บริเวณที่เป็นกลีบดอก วงชีวิตสั้น ออกดอกตลอดปี ขยายพันธุ์ด้วยเมล็ด ชอบดินแห้ง ทนต่อสภาพดินเค็ม มักเจริญในบริเวณที่รกร้าง ข้างถนน พบได้ทั่วประเทศไทย
สนอง รักวานิช

สนอง รักวานิช อดีตเทรนเนอร์มวยไทยและมวยสากลที่มีชื่อเสียง และเป็นเจ้าของค่ายเมืองสุรินทร์ ซึ่งเป็นค่ายมวยที่มีชื่อเสียงมากในอดีต
สนอง เกิดเมื่อปี พ.ศ. 2481 ที่จังหวัดสระบุรี แต่ได้มาเติบโตและใช้ชีวิตในกรุงเทพมหานคร จบการศึกษาจากโรงเรียนโยธินบูรณะและโรงเรียนช่างก่อสร้างดุสิต
เคยขึ้นชกมวยในแบบมวยไทยในชื่อ "สนองชัย เกศสงคราม" แต่ทว่าไม่ประสบความสำเร็จ เพราะขึ้นชกได้แค่ 3–4 ครั้ง มีแต่แพ้ตลอด แต่ก็ไม่ละทิ้งวงการมวย ยังคงทำหน้าที่เป็นพี่เลี้ยงและเทรนเนอร์ให้กับนักมวยคนอื่น ๆ ในค่ายเกศสงคราม จนกลายมาเป็นบุคคลที่มีชื่อเสียงขึ้นมาในวงการมวย และกลายมาเป็นเจ้าของค่ายมวยเมืองสุรินทร์ เมื่อศิริชัย เรืองกาญจนเศรษฐ์ เจ้าของค่ายมวยเมืองสุรินทร์ ได้โอนกิจการมาให้สนองเป็นผู้ดูแล ซึ่งค่ายมวยเมืองสุรินทร์ในเวลาต่อมาได้มีนักมวยฝีมือดีทั้งในแบบมวยไทยและมวยสากลอยู่ในสังกัดหลายคน อาทิ แสนศักดิ์ เมืองสุรินทร์, ประยูรศักดิ์ เมืองสุรินทร์, ปราบธรณี เมืองสุรินทร์, สำราญศักดิ์ เมืองสุรินทร์, รักแท้ เมืองสุรินทร์ เป็นต้น ซึ่งนักมวยในค่ายจะเรียกสนองด้วยความเคารพว่า "พี่หนอง"
สนอง รักวานิช เป็นบุคคลที่มีรูปร่างอ้วน มีน้ำหนักตัวมากกว่า 100 กิโลกรัม เป็นบุคคลที่มีบุคลิกเสียงดังโผงผางดุดันเมื่อเวลาฝึกซ้อม แต่จะหัวเราะและยิ้มแย้มอารมณ์ดีในยามปกติ จนได้รับฉายาว่า "เด็กโบราณ" หรือ "จอมตบ"
ชีวิตครอบครัว สนองมีบุตรสามคน คือ อนุรักษ์ (บุตรชาย), อมรรัตน์ (บุตรสาว) และ อภิรักษ์ รักวานิช (บุตรชาย)
บั้นปลายชีวิต ด้วยความที่เป็นบุคคลที่มีรูปร่างอ้วน ทำให้มีโรคประจำตัวรุมเร้าหลายโรค จนกระทั่งเสียชีวิตลงเมื่อปี พ.ศ. 2530 ด้วยอายุ 49 ปี กิจการค่ายมวยให้ได้ภริยาและลูก ๆ เป็นผู้ดูแล
หญ้าปากควาย

หญ้าปากควาย (อังกฤษ: Crowfoot grass, Beach wiregrass; ชื่อวิทยาศาสตร์: "Dactyloctenium aegyptium") เป็นพืชวงศ์หญ้าและเป็นพืชฤดูเดียว แตกหน่อเป็นกลุ่ม ออกรากและยอดจากข้อของไหลที่อยู่ด้านล่าง สูง 30 - 50 ซม. ใบเป็นเส้นตรงยาว 20 ซม. มีขนที่ขอบใบ ดอกเป็นดอกช่อแบบ spike ประกอบด้วยช่อดอกย่อย 2-7 อัน ยาว 2-4 ซม. มีขนตรงกลาง วงชีวิตสั้น ออกดอกได้ตลอดปี ขยายพันธุ์ด้วยเมล็ดและไหล ชอบดินแห้ง พบตามที่สูง และที่ดินรกร้าง กระจายพันธุ์ทั่วประเทศไทย
ในทวีปแอฟริกา พืชชนิดนี้ใช้เป็นพืชอาหารแบบดั้งเดิม โดยมีการใช้เมล็ดของพืชชนิดเป็นอาหารสัตว์เมื่อความแห้งแล้ง อดอยาก ในขณะที่ในพื้นที่อื่นๆถือว่าเป็นวัชพืช
หญ้าปล้องข้าวนก

หญ้าปล้องข้าวนก (ภาษาอังกฤษ: Finger grass, Tropical crabgrass) ชื่อวิทยาศาสตร์: "Digitaria adscendens" เป็นพืชวงศ์หญ้าและเป็นพืชฤดูเดียว อยู่เป็นกลุ่มก้อน แตกกิ่งตามข้อสูง 30-50 ซม. ใบยาว มีขนที่ปลอกหุ้มใบและส่วนโคนใบ มี ligule เป็นเยื่อบางๆ ดอกเป็นดอกช่อแบบ spike ประกอบด้วยช่อดอกย่อย 5-8 ช่อ ยาว 10 ซม. ขยายพันธุ์ด้วยเมล็ด ชอบขึ้นในช่อดอกย่อยบริเวณสูง พบในพื้นที่รกร้างและพื้นที่เกษตรกรรม พบได้ทั่วประเทศไทย
อุทยานแห่งชาติเตย์เด

อุทยานแห่งชาติเตย์เด  ตั้งอยู่บนเกาะเตเนริเฟซึ่งเป็นส่วนหนึ่งของแคว้นกานาเรียส ประเทศสเปน สำหรับการเดินทางมายังเกาะนั้น นักท่องเที่ยวสามารถมาได้ทั้งทางเรือและทางเครื่องบิน 
อุทยานแห่งชาติเตย์เดเป็นอุทยานแห่งชาติที่มีทัศนียภาพสวยงามน่าตื่นตาตื่นใจ เนื่องจากเป็นอุทยานแห่งชาติที่เก่าแก่ที่สุดในสเปน ภายในอุทยานนั้นมีภูเขาไฟเตย์เด ที่มีความสูงถึง 3,718 เมตร และมีความสูงเหนือพื้นมหาสมุทร 7500 เมตร และถือว่าเป็นยอดเขาที่สูงที่สุดในสเปนอีกด้วย.
CC BY NC ND 4.0.
โดย.รุ่ง จันทร์ชื่น
อ็องเดร-มารี อ็องแปร์

อ็องเดร-มารี อ็องแปร์ (22 มกราคม ค.ศ. 1775 – 10 มิถุนายน ค.ศ. 1836) เป็นนักฟิสิกส์และนักคณิตศาสตร์ชาวฝรั่งเศส ผู้ซึ่งเป็นหนึ่งในผู้ค้นพบทฤษฎีแม่เหล็กไฟฟ้า หน่วย SI ของการวัดกระแสไฟฟ้า โดยชื่อของหน่วยแอมแปร์ ได้ตั้งตามชื่อของเขา
ประวัติ.
อ็องแปร์เกิดวันที่ 22 มกราคม ค.ศ. 1775 ที่เมืองลียง ประเทศฝรั่งเศส เขามีความสนใจด้านวิทยาศาสตร์และคณิตศาสตร์เป็นอย่างมาก ในภายหลังอ็องแปร์ได้เป็นครูสอนหนังสือที่โรงเรียนแห่งหนึ่ง ก่อนที่จะมาสอนคณิตศาสตร์และดาราศาสตร์ในระดับชั้นมัธยม และ 2 ปีต่อมา เขาได้เป็นศาสตราจารย์สอนวิชาแคลคูลัสเชิงวิเคราะห์และกลศาสตร์ ที่โรงเรียนโปลีเทคนิคแห่งฝรั่งเศส ที่แห่งนี้เอง ที่เขาได้เริ่มการทดลอง ในค.ศ. 1809 เขาได้เผยแพร่ผลงานของเขาในด้านคณิตศาสตร์ เคมี และชีววิทยา จากผลงานนี้ ส่งผลให้เขาได้รับเชิญเป็นสมาชิกของสถาบันศิลปะและวิทยาศาสตร์ (Institute of Art and Science) และได้รับเลือกเป็นหัวหน้าภาควิชาคณิตศาสตร์
ค.ศ. 1820 ฮันส์ คริสเทียน เออร์สเตด นักฟิสิกส์ชาวเดนมาร์กได้เผยแพร่ผลงานการค้นพบความสัมพันธ์ระหว่างไฟฟ้าและแม่เหล็ก ที่นำไปสู่ทฤษฎีความสัมพันธ์ระหว่างแม่เหล็กกับไฟฟ้า หรือ ทฤษฎีแม่เหล็กไฟฟ้า หลังจากที่อ็องแปร์ได้ทราบข่าวดังกล่าว เขาได้ทำการทดลองตามแบบของเออร์สเตด จากการทดลองของเขา ได้นำไปสู่การสร้างสนามแม่เหล็ก และมอเตอร์ไฟฟ้าในเวลาต่อมา
อ็องแปร์เสียชีวิตวันที่ 10 มิถุนายน ค.ศ. 1836 ที่เมืองมาร์แซย์ ประเทศฝรั่งเศส
วัดวิเวกวนาราม (จังหวัดสุโขทัย)

วัดวิเวกวนาราม เป็นศาสนสถานในพระพุทธศาสนา ตั้งอยู่ที่บ้านเมืองเก่า หมู่ที่ ๓ ตำบลเมืองเก่า อำเภอเมืองสุโขทัย จังหวัดสุโขทัย สังกัดคณะสงฆ์มหานิกาย มีที่ดินตั้งวัดเนื้อที่ 11 ไร่ 55 ตารางวา วัดนี้ประชาชนร่วมใจกันสร้าง กระทรวงศึกษาธิการได้ประกาศตั้งวัดนับตั้งแต่ วันที่ 24 มีนาคม พ.ศ. 2521
วัดคลองโป่ง

วัดคลองโป่ง เป็นศาสนสถานในพระพุทธศาสนา นิกายเถรวาท สังกัดคณะสงฆ์มหานิกาย เป็นวัดที่เป็นศูนย์รวมจิตใจของชาวพุทธในบริเวณตำบลสามเรือน อำเภอศรีสำโรง ในอดีตมีเกจิคณาจารย์ที่เลื่องชื่อนับแต่สมัยรัชกาลที่ 5 อย่างหลวงพ่อเอม วัดคลองโป่งหรือพระครูธรรมภาณโกศล (เอม,พ.ศ.2415-พ.ศ. 2484 เป็นอดีตเจ้าอาวาส และประจำอยู่ที่วัดแห่งนี้ 
ประวัติ.
วัดคลองโป่ง ตั้งอยู่ที่บ้านคลองโป่ง หมู่ที่ ๒ ตำบลสามเรือน อำเภอศรีสำโรง จังหวัดสุโขทัย สังกัดคณะสงฆ์มหานิกาย มีที่ดินตั้งวัดเนื้อที่ 45 ไร่ 2 งาน
วัดนี้ประชาชนร่วมใจกันจัดสร้างขึ้นเป็นวัดนับตั้งแต่ ประมาณ พ.ศ.2082 มีนามตามชื่อของหมู่บ้าน นับเป็นวัดชนิดได้รับพระราชทานวิสุงคามสีมาแล้ว ตามที่ระบุไว้ในทะเบียนวัด พ.ศ.2104 เป็นระยะเวลาโดยประมาณไว้เป็นหลักฐาน เพื่อแสดงว่าวัดนี้เป็นวัดชนิดมีพัทธสีมาแล้ว
ดิโอปราห์วินฟรีย์โชว์

ดิโอปราห์วินฟรีย์โชว์  หรือ ดิโอปราห์โชว์ หรือ โอปราห์  เป็นรายการทอล์กโชว์ขายข่าวอเมริกัน สร้างและดำเนินรายการโดย โอปราห์ วินฟรีย์ ออกอากาศ 25 ฤดูกาล ก่อนที่จะจบลงใน ค.ศ. 2011 เป็นรายการทอล์กโชว์ที่มีเรตติ้งสูงสุดในประวัติศาสตร์โทรทัศน์อเมริกัน ออกอากาศทางช่องเอบีซี ยกเว้น KTRK-TV ในฮูสตัน และออกอากาศทดแทนในช่อง KHOU-TV (เช่นเดียวกับสถานีอื่นในการจัดจำหน่ายของ ซีบีเอสเทเลวิชันดิสทริบิวชัน ต่อจาก คิงเวิลด์)
รายการมีอิทธิพลอย่างสูงและมีหลายหัวข้อที่เกี่ยวข้องกับการตระหนักในวัฒนธรรมสมัยนิยมอเมริกัน ในช่วงแรกรายการได้รับอิทธิพลแนวทางจากรายการของฟิล โดนาฮิว ที่นำเสนอเรื่องอื้อฉาวของสังคม แต่ต่อมารายการได้ปรับเปลี่ยนสู่แนวคิดด้านบวก ประสบการณ์การยกระดับจิตใจ มีทั้งสมาคมหนังสือ การสัมภาษณ์ผู้มีชื่อเสียง การปรับปรุงตนเอง และกิจกรรมช่วยเหลือเพื่อนมนุษย์ รายการไม่ได้หาผลประโยชน์กำไรจากผลิตภัณฑ์แต่อย่างใด ทั้งนี้มีการตกลงกันกับผู้ค้าว่าสินค้าที่ได้รับการประชาสัมพันธ์ในรายการนั้น รายการจะไม่รับเงินจากการโฆษณา เช่นจากการประชาสัมพันธ์ในหนังสือในรายการ
ในปี ค.ศ. 2011 ถือเป็นรายการทอล์กโชว์ช่วงกลางวันที่ดำเนินรายการยาวนานที่สุดในสหรัฐอเมริกา ออกอากาศทั่วประเทศตั้งแต่วันที่ 8 กันยายน ค.ศ. 1986 เป็นเวลา 25 ฤดูกาล จำนวน 4,561 ตอน ตอนสุดท้ายของรายการออกอากาศวันที่ 25 พฤษภาคม ค.ศ. 2011 โดยจะคงออกอากาศซ้ำโดยคัดตอนที่มีความน่าจดจำมาออกอากาศอีกประมาณ 70 ตอนจนถึงวันที่ 9 กันยายน ค.ศ. 2011
วัดตระพังทอง

วัดตระพังทอง ตั้งอยู่ที่ถนนจรดวิถีถ่อง หมู่ที่ 3 ตำบลเมืองเก่า อำเภอเมืองสุโขทัย จังหวัดสุโขทัย สังกัดคณะสงฆ์มหานิกาย มีที่ดินตั้งวัดเนื้อที่ 44 ไร่ อาณาเขต ทิศเหนือยาว 5 เส้น 10 วา ติดต่อกับถนนจรดวิถีถ่อง ทิศใต้ยาว 3 เส้น 10 วา ติดต่อกับสวนป่ากล้วยของชาวบ้าน ทิศตะวันออก ยาว 8 เส้น ติดต่อกับหมู่บ้านประชาชน ทิศตะวันตกยาว 8 เส้น ติดต่อกับพิพิธภัณฑสถานแห่งชาติ รามคำแหง โดยมี สค.1 เลขที่ 782 เป็นหลักฐาน
พื้นที่ตั้งวัดเป็นที่ราบลุ่ม มีสระน้ำขนาดใหญ่อยู่ที่มุมด้านตะวันตกเฉียงเหนือ และมีสระน้ำโบราณหลายสระบริเวณพื้นที่วัดตั้งอยู่ภายในกำแพงเมืองเก่า สภาพแวดล้อมเป็นหมู่บ้าน ประชาชนและมีถนนหนทางติดต่อคมนาคมสะดวก อาคารเสนาสนะต่าง ๆ มีอุโบสถกว้าง 8.30 เมตร ยาว 15 เมตร สร้าง พ.ศ. 2550 ช่อฟ้าทำเป็นหัวนาคสังคโลก ศาลาการเปรียญกว้าง 12.30 เมตร ยาว 19.23 เมตร สร้าง พ.ศ. 2499 หอสวดมนต์กว้าง 12 เมตร ยาว 21 เมตร สร้าง พ.ศ. 2526 กุฎีสงฆ์ จำนวน 7 หลัง สำหรับปูชนียวัตถุมีพระประธานในอุโบสถเรียกว่า “หลวงพ่อขาว” เป็นพระพุทธรูปปั้นปางมารวิชัย รอยพระพุทธบาทจำลองขนาดกว้าง 4 ฟุต 10 นิ้ว ยาว 6 ฟุต 8 นิ้ว สลักบนแผ่นหินศิลาเป็นรอยพระบาทเบื้องขวาที่ขอบมีดอกจันโดยรอบ 54 ดอก ภายในเป็นรูปชาดกต่าง ๆ ผู้สร้างคือพระมหาธรรมราชาที่ 1 เมื่อ พ.ศ. 1902 และมีเจดีย์ทรงลังกาขนาดฐานกว้าง 8 วา สูง 12 วา ศิลปะการก่อสร้างเป็นสกุลช่างสมัยสุโขทัย
วัดตระพังทองสร้างเมื่อประมาณ พ.ศ. 1826 ได้นามจากสระน้ำที่อยู่ในบริเวณวัดว่าตระพังทอง ตามประวัติศาสตร์สร้างในสมัยพ่อขุนรามคำแหงมหาราช ต่อมาสมัยพระมหาธรรมราชาลิไทได้ทำการบูรณปฏิสังขรณ์ และต่อมาประมาณ พ.ศ. 2450 พระยารณชัยชาญยุทธ (ครุฑ) ได้นำประชาชนบูรณะอุโบสถ ครั้นปี พ.ศ. 2473 พระราชประสิทธิคุณ เจ้าคณะจังหวัดสุโขทัย ได้นำรอยพระพุทธบาทที่เขาพระบาทใหญ่มาประดิษฐานไว้ที่วัดนี้ และได้จัดงานมนัสการเป็นประจำทุกปี วัดตระพังทองนับเป็นวัดชนิดได้รับพระราชทาน วิสุงคามสีมาแล้ว ตามทะเบียนวัดระบุปี พ.ศ. 1830 ไว้เป็นหลักฐาน มีพระภิกษุอยู่จำพรรษา 20 รูป สามเณร 34 รูป ทางวัดเปิดสอนปริยัติธรรมตั้งแต่ พ.ศ. 2475 เป็นต้นมา
ลำดับเจ้าอาวาส.
เจ้าอาวาสที่ทราบ 10 รูป คือ
อาร์แมนโด เอสตราดา

เฮเซม อาลิ  เกิดวันที่ 20 ธันวาคม ค.ศ. 1978 เป็นผู้จัดการมวยปล้ำอาชีพชาวอเมริกัน เซ็นสัญญากับสมาคม เวิลด์เรสต์ลิงเอ็นเตอร์เทนเมนต์ (WWE) ในชื่อว่า อาร์แมนโด เอสตราดา  เป็นอดีตผู้จัดการส่วนตัวของ อูมาก้า และอดีตผู้จัดการทั่วไปของสมาคม อีซีดับเบิลยู ในปี 2011 ได้เป็นผู้จัดการส่วนตัวให้กับ ไทสัน คิด ปัจจุบันได้ลาออกจาก WWE แล้ว
วัดธรรมปัญญาราม

วัดธรรมปัญญาราม เป็นศาสนสถานในพระพุทธศาสนาเถรวาท สังกัดคณะสงฆ์มหานิกาย ตั้งอยู่ที่บ้านหนองไอ้ด่อน หมู่ที่ ๗ ตำบลโตนด อำเภอคีรีมาศ จังหวัดสุโขทัย เป็นวัดที่มีความสำคัญในอดีตในการบริหารงานคณะสงฆ์ระดับจังหวัด คือเป็นวัดที่อดีตเจ้าคณะจังหวัด และเกจิคณาจารย์อยู่อาศัย
ประวัติ.
วัดนี้ชาวบ้านนิยมเรียกว่า “วัดหนองไอ้ด่อน” ตามชื่อหมู่บ้านที่ตั้งวัดอยู่ กระทรวงศึกษาธิการได้ประกาศตั้งเป็นวัดนับตั้งแต่วันที่ 21 สิงหาคม พ.ศ.2518 ประชาชนร่วมใจกันสร้างวัดนี้โดยมีนายเยื้อน คลังเมือง เป็นผู้ติดต่อทางราชการดำเนินการขออนุญาตจัดสร้างวัด มีที่ดินตั้งวัดเนื้อที่ 28 ไร่ 1 งาน 25 ตารางวา
ปลาแบล็คโกสต์

ปลาแบล็คโกสต์ หรือ ปลาผีดำ (ชื่อวิทยาศาสตร์: "Apteronotus albifrons") เป็นปลาที่จัดอยู่ในอันดับ Gymnotiformes เช่นเดียวกับปลาไหลไฟฟ้า และปลาไนท์ฟิช แหล่งที่อยู่แถบลุ่มแม่น้ำอะเมซอนและซูรินามในทวีปอเมริกาใต้ 
ลักษณะทั่วไป.
ลักษณะของปลาแบล็คโกสต์เป็นปลาที่มีลักษณะแบนยาว ตัวผู้จะมีขนาดที่ใหญ่กว่าตัวเมียขนาดเมื่อโตเต็มประมาณ 50 เซนติเมตร การสังเกตเพศของปลาแบล็คโกสต์ โดยตัวผู้จะมีขนาดเมื่อโตเต็มที่ใหญ่กว่าตัวเมียมาก เพศผู้สามารถโตได้ถึง 50 เซนติเมตร ในขณะที่ตัวเมียเมื่อโตเต็มที่แล้วมีขนาดเพียง 25 เซนติเมตร (บางข้อมูลให้สังเกตดูที่ส่วนหัวปลาเพศผู้จะยาวรีกว่า หางถ้ายาวจะเป็นปลาเพศผู้ หากสั้นจะเป็นปลาเพศเมีย) 
ลำตัวเป็นสีดำเกือบทั้งหมด มีแถบสีขาวกลางหัว และที่หางที่ละหนึ่งแถบ มีหางที่ยาวยื่นจากลำตัว ลักษณะคล้ายด้ามมีดที่ต่อจากตัวมีด ใช้ครีบก้น ในการว่ายน้ำ ปลาแบล็คโกสต์ไม่มีครีบหลัง ซึ่งความเป็นจริงแล้ว ครีบดังกล่าวจะมีขนาดเล็กมากเป็นเส้นสีขาวโดยมากมักจะขาด หรือ หลุดหายไป ส่วนช่องขับถ่ายของปลาชนิดนี้จะอยู่ค่อนมาทางส่วนหัวซึ่งบางครั้ง เวลาปลาขับถ่ายจะดูเหมือนว่า ปลาขับถ่ายทางคอ 
ปลาแบล็คโกสต์เป็นปลาที่นิยมของนักเลี้ยงปลาสวยงามตัวหนึ่ง เนื่องจากรูปร่างที่แปลก และ ลักษณะการว่ายน้ำที่สวยงาม ชายครีบล่างของปลาชนิดนี้ จะพริ้วไหวไปมาทำให้ปลาสามารถ เคลื่อนไหวไปข้างหน้าและถอยหลังได้อย่างว่องไวตาของปลาชนิดนี้ มีขนาดเล็กและลดรูป มีความสามารถในการผลิตกระแสไฟฟ้าอ่อน ๆ ในการนำทาง และหาอาหาร ในระหว่างวันปลาชนิดนี้จะชอบหลบอาศัยอยู่เงียบ ๆ นิ่ง ๆ แต่จะกลับกลายเป็นนักล่าที่ว่องไว ในยามค่ำคืน คลื่นไฟฟ้าอ่อน ๆ ที่ปลาปลดปล่อยออกมา ถึงแม้จะไม่รุนแรงเท่าปลาไหลไฟฟ้า แต่ก็เพียงพอที่จะใช้บอกตำแหน่งของเหยื่อได้อย่างแม่นยำ
ปลาแบล็คโกสต์ ออกลูกเป็นไข่ ไข่จะฟักเป็นตัวภายใน 3 วัน หรือประมาณ 72-96 ชั่วโมง การเพาะพันธุ์ในที่เลี้ยงเท่าที่มีรายงานประสบความสำเร็จที่บริสเบน รัฐควีนส์แลนด์ ประเทศออสเตรเลีย
การเลี้ยง.
การเลี้ยงปลาชนิดนี้หากเลี้ยงในตู้ควรหาท่อดินเผา PVC หรือหลอดแก้วใส ๆ ให้ปลาเข้าหลบในหลอด ปลาจะได้รู้สึกปลอดภัย หากไม่ที่ซ่อนตัวปลาจะนอนอยู่เฉย ๆ จนดูเหมือนว่าปลาตายไปแล้ว 
ค่าความเป็นกรดด่าง ควรอยู่ที่ 6.5-7.2 pH และอุณหภูมิควรอยู่ที่ 24-27 องศาเซลเซียส ถ้านำใบหูกวางมาแช่ในน้ำให้มีสีชาปลาจะชอบและรู้สึกปลอดภัยมากสามารถทำเช่นนี้กับปลาในลุ่มน้ำอะแมซอนได้เกือบทุกตัว อุปนิสัยของปลาแบล็คโกสท์ เป็นปลาสุภาพ ขี้อาย แต่หวงถิ่น ในตู้ขนาดเล็กควรเลี้ยงแบล็คโกสต์เพียงตัวเดียวในตู้ แต่ก็ยังสามารถเลี้ยงรวมกับปลาอื่นที่มีขนาดใหญ่กว่าหรือเท่ากันได้ 
ปลาแบล็คโกสต์เป็นปลาที่กินง่ายและกินเก่ง สามารถกินอาหารได้ทุกชนิด ทั้งอาหารเม็ด จม ลอย และ อาหารสด สามารถฝึกปลาชนิดนี้ให้ขึ้นมากินอาหารจากมือ โดยการใช้แท่งเหล็ก หย่อนลงไปในน้ำ เมื่อปลาตรวจจับการนำไฟฟ้าของแท่งเหล็ก ปลาจะว่ายเข้ามาหาอาหาร อาจจะเป็นกุ้งสด หรือ อาหารที่ปลาชอบ เมื่อฝึกเช่นนี้เป็นประจำ ปลาจะเชื่องและสามารถขึ้นมากินอาหารจากมือผู้เลี้ยง
อาจมีอายุนานถึง 15 ปี หากได้รับการเลี้ยงดูอย่างถูกวิธี
รัตกอ มลาดิช

รัตกอ มลาดิช (เกิด 12 มีนาคม ค.ศ. 1942 หรือ 1943) เป็นผู้นำการทหารและผู้ถูกกล่าวหาว่าเป็นอาชญากรสงครามชาวเซิร์บ รัตกอเป็นที่รู้จักขึ้นมาระหว่างสงครามยูโกสลาเวีย เริ่มจากการเป็นนายทหารระดับสูงแห่งกองทัพประชาชนยูโกสลาเวีย และเป็นเสนาธิการกองทัพเซิร์บบอสเนียระหว่างสงครามบอสเนีย ค.ศ. 1992-1995 ในปี ค.ศ. 1995 เขาถูกตั้งข้อหาการฆ่าล้างเผ่าพันธุ์ อาชญากรรมสงครามและอาชญากรรมต่อมนุษยชาติจากศาลอาญาระหว่างประเทศในอดีตยูโกสลาเวีย เนื่องจากเป็นนายพลทหารระดับสูงซึ่งมีความรับผิดชอบทางการบังคับบัญชา มลาดิชจึงถูกกล่าวหาโดยศาลอาญาระหว่างประเทศว่ารับผิดชอบต่อการล้อมซาราเยโวระหว่างปี ค.ศ. 1992-1995 และการสังหารหมู่สเรเบรนิตซา ซึ่งเป็นการสังหารหมู่ครั้งใหญ่ที่สุดในยุโรปหลังสงครามโลกครั้งที่สองยุติ เขาเป็นผู้หลบหนีคดีนานเกือบสิบหกปีจนกระทั่งถูกจับกุมโดยกองกำลังความมั่นคงเซอร์เบียเมื่อวันที่ 26 พฤษภาคม ค.ศ. 2011 ในลาซาเรโว เซอร์เบีย
มลาดิชเป็นสมาชิกอย่างยาวนานของพรรคคอมมิวนิสต์ยูโกสลาเวีย เขาเริ่มต้นอาชีพทหารในกองทัพประชาชนยูโกสลาเวียในปี ค.ศ. 1965 และมีประวัติการทำงานไม่โดดเด่นมากนักในยูโกสลาเวียจนกระทั่งสงครามยูโกสลาเวียปะทุขึ้นในปี ค.ศ. 1991
คณะตุลาการอาญาระหว่างประเทศสำหรับอดีตยูโกสลาเวีย

คณะตุลาการระหว่างประเทศเพื่อดำเนินคดีผู้ต้องรับผิดชอบการละเมิดกฎหมายมนุษยธรรมระหว่างประเทศอย่างร้ายแรงซึ่งกระทำลงในดินแดนอดีตยูโกสลาเวียตั้งแต่ ค.ศ. 1991  มักเรียก คณะตุลาการอาญาระหว่างประเทศสำหรับอดีตยูโกสลาเวีย (ICTY) เป็นองค์กรของสหประชาชาติซึ่งก่อตั้งขึ้นเพื่อดำเนินคดีอาญาอุกฉกรรจ์ที่กระทำลงในระหว่างสงครามยูโกสลาเวีย และเพื่อไต่สวนตัวการในความผิดเหล่านั้น คณะตุลาการนี้เป็นศาลเฉพาะกิจ ตั้งอยู่ในกรุงเฮก ประเทศเนเธอร์แลนด์
คณะตุลาการตั้งขึ้นตามข้อมติคณะมนตรีความมั่นคงแห่งสหประชาชาติที่ 827 ซึ่งผ่านเมื่อวันที่ 25 พฤษภาคม พ.ศ. 2535 โดยมีเขตอำนาจเหนือความผิดอาญาสี่กลุ่มซึ่งกระทำขึ้นในดินแดนยูโกสลาเวียเดิมตั้งแต่ พ.ศ. 2534 ได้แก่ การละเมิดอนุสัญญาเจนีวา การละเมิดกฎหมายหรือธรรมเนียมการยุทธ์ การล้างชาติ และอาชญากรรมต่อมนุษยชาติ โทษสูงสุดที่คณะตุลาการสามารถกำหนดได้ คือ จำคุกตลอดชีวิต มีหลายประเทศได้ลงนามในความตกลงกับสหประชาชาติเพื่อดำเนินการคุมขังตามโทษ การตั้งข้อกล่าวหาครั้งสุดท้ายมีขึ้นเมื่อวันที่ 15 มีนาคม พ.ศ. 2547 คณะตุลาการตั้งเป้าไว้ว่าจะพิจารณาคดีทั้งหมดให้เสร็จสิ้นภายในกลางปี พ.ศ. 2554 และอุทธรณ์ให้เสร็จสิ้นทั้งหมดภายในปี พ.ศ. 2556 โดยมีข้อยกเว้นสำหรับราโดแวน คารัดชิค ซึ่งคดีของเขานั้นเป็นที่คาดหมายว่าจะเสร็จสิ้นในปี พ.ศ. 2555 และรับฟังคำอุทธรณ์ภายในเดือนกุมภาพันธ์ พ.ศ. 2557
ลูกโป่ง

ลูกโป่ง คือวัตถุรูปร่างต่าง ๆ ที่ยืดหยุ่นได้ที่ทำให้พองโดยบรรจุแก๊ส เช่น ฮีเลียม ไฮโดรเจน ไนตรัสออกไซด์ ออกซิเจน หรืออากาศไว้ภายใน ลูกโป่งสมัยใหม่ทำจากยาง น้ำยาง พอลีคลอโรพรีน หรือผ้าไนลอน และมีได้หลายสี ในสมัยก่อน ลูกโป่งทำจากกระเพาะปัสสาวะสัตว์ที่แห้งแล้ว เช่น กระเพาะปัสสาวะของหมู ลูกโป่งบางชนิดมีไว้เพื่อประดับตกแต่งสถานที่ แต่บางชนิดถูกใช้จริงเพื่อจุดประสงค์ต่าง ๆ เช่น ในทางอุตุนิยมวิทยา การแพทย์ การทหาร หรือการขนส่ง ลูกโป่งเป็นที่นิยมกว้างขวางเนื่องจากมีน้ำหนักเบาและราคาถูก 
ผู้ประดิษฐ์ลูกโป่งยางได้คนแรกคือ ไมเคิล ฟาราเดย์ ใน ค.ศ. 1824 จากการทดลองด้วยแก๊สหลากหลายชนิด
แก๊สในลูกโป่ง และความปลอดภัย.
ลูกโป่งที่ขายในประเทศไทยโดยทั่วไป พบบรรจุแก๊สอยู่ 2 ชนิด คือ ไฮโดรเจน และ ฮีเลียม ความแตกต่างของแก๊ส 2 ชนิดนี้ คือ แก๊สไฮโดรเจนมีความไวไฟสูง ส่วนแก๊สฮีเลียมเป็นแก๊สเฉื่อย ไม่ติดไฟ ดังนั้น หากจะใช้งานลูกโป่งในสถานที่ซึ่งมีแสงไฟมาก ตัวอย่างเช่น การจัดตกแต่งงานเลี้ยง งานฉลองต่างๆ ก็ควรเลือกใช้ลูกโป่งบรรจุแก๊สฮีเลียม หรือที่เรียกกันโดยทั่วไปว่า ลูกโป่งฮีเลียม เพราะหากลูกโป่งบรรจุแก๊สไฮโดรเจนอยู่ใกล้ไฟหรือความร้อน ก็จะติดไฟหรือสามารถเกิดระเบิดในกรณีที่มีลูกโป่งจำนวนมากได้ และอาจจะเป็นอันตรายถึงชีวิต
ปัญหาด้านสิ่งแวดล้อม.
หลังจากใช้งานลูกโป่งเสร็จแล้ว ควรปล่อยลมลูกโป่ง แล้วนำไปทิ้งให้ถูกที่ เพราะการปล่อยลูกโป่งลอยขึ้นฟ้าก่อให้เกิดปัญหาอย่างมากต่อสิ่งแวดล้อม ปัญหาของการปล่อยลูกโป่งที่มีคนพบได้แก่ ซากลูกโป่งจำนวนมากมาเกยตื้นบนชายหาด, เชือกลูกโป่งไปพันติดกับตัวนก หรือสัตว์บางชนิดเข้าใจว่าซากลูกโป่งเป็นอาหารจึงกินเข้าไป สัตว์ที่ได้รับผลกระทบเหล่านี้ มีทั้งที่ได้รับการช่วยเหลือ และพบเมื่อเสียชีวิตแล้ว
ข้อมติคณะมนตรีความมั่นคงแห่งสหประชาชาติที่ 827

ข้อมติคณะมนตรีความมั่นคงแห่งสหประชาชาติที่ 827 มีมติเห็นชอบอย่างเป็นเอกฉันท์เมื่อวันที่ 25 พฤษภาคม พ.ศ. 2536 หลังจากยืนยันข้อมติที่ 713 (พ.ศ. 2534) และข้อมติในภายหลังทั้งหมดในประเด็นเกี่ยวกับอดีตยูโกสลาเวีย และอนุมัติรายงาน S/25704 ของเลขาธิการสหประชาชาติ บุฏรุส บุฏรุส-ฆอลี โดยมีระเบียบของศาลระหว่างประเทศเป็นภาคผนวก ซึ่งก่อตั้งศาลอาญาระหว่างประเทศในอดีตยูโกสลาเวีย
เนื่องจากมีการละเมิดกฎหมายมนุษยธรรมระหว่างประเทศในอดีตยูโกสลาเวียอย่างต่อเนื่อง โดยเฉพาะอย่างยิ่งในบอสเนียและเฮอร์เซโกวีนา รวมทั้งการสังหารหมู่ การกักขังอย่างเป็นระบบ และการข่มขืนสตรี ไปตลอดจนถึงการล้างเชื้อชาติ ข้อมติดังกล่าวตกลงใจว่าสถานการณ์ได้เกิดเป็นภัยคุกคามต่อสันติภาพและความมั่นคงระหว่างประเทศ โดยประกาศเจตนาเพิ่มเติมว่าจะยุติอาชญากรรมดังกล่าวและนำความยุติธรรมกลับคืนแก่เหยื่อ คณะมนตรีฯ ตัดสินใจว่าการก่อตั้งศาลพิเศษและการดำเนินคดีแก่บุคคลซึ่งรับผิดชอบต่อการละเมิดเล่านี้ โดยเป็นการยืนยันการตัดสินใจในข้อมติที่ 808 (พ.ศ. 2536)
ยามางาตะ (เมือง)

ยามางาตะ (; โรมาจิ: "Yamagata-shi") เป็นเมืองหลวงของจังหวัดยามางาตะ ประเทศญี่ปุ่น ในปี พ.ศ. 2546 มีจำนวนประชากร 255,304 คน มีขนาดพื้นที่ทั้งสิ้น 381.34 ตารางกิโลเมตร
ภูมิศาสตร์.
ยามางาตะตั้งอยู่ทางตอนใต้ของที่ราบยามางาตะซึ่งอยู่ทางตะวันออกเฉียงใต้ของจังหวัด พื้นที่ทางตอนเหนือและตะวันตกเฉียงเหนือของเมืองเป็นที่ราบ ในขณะที่พื้นที่ทางตะวันออกถูกล้อมรอบด้วยทิวเขาโออุ ตัวเมืองมีภูเขาซาโออยู่ในขอบเขตของเมือง และมีแม่น้ำมามิงาซากิไหลผ่านตัวเมือง นอกจากนี้ ยังมีแม่น้ำทาชิยางาวะไหลผ่านเขตแดนระหว่างเมืองยามางาตะกับเมืองเท็นโด
ทตโตริ (เมือง)

ทตโตริ (; โรมาจิ: "Tottori-shi") เป็นเมืองหลวงของจังหวัดทตโตริ ประเทศญี่ปุ่น ข้อมูลเมื่อ ค.ศ. 2016 (2016)[ [update]] นครนี้มีประชากรประมาณ 192,912 คน และมีความหนาแน่นของประชากรที่ 250 คนต่อตารางกิโลเมตร มีพื้นที่รวม 765.31 ตารางกิโลเมตร ทตโตริมีเนินทรายทตโตริเป็นสถานที่ท่องเที่ยวที่สำคัญ ซึ่งมีนักท่องเที่ยวนิยมมาเที่ยวชม และยังเป็นแหล่งศึกษาวิจัยการเกษตรในพื้นดินแห้งแล้ง โดยมหาวิทยาลัยทตโตริ
ภูมิศาสตร์.
นครทตโตริตั้งอยู่ทางตะวันออกถัดจากทิวเขาชูโงกุ มีแม่น้ำเซ็นไดไหลผ่าน พื้นที่นครส่วนใหญ่เกิดจากการผนวกเมืองรอบข้าง
เทศบาลล้อมรอบ.
จังหวัดทตโตริ
จังหวัดเฮียวโงะ
จังหวัดโอกายามะ
วัดปากน้ำญี่ปุ่น

วัดปากน้ำญี่ปุ่น เป็นวัดไทยแห่งแรกในประเทศญี่ปุ่น ตั้งอยู่ที่ อาซาเซ็นโดได นากาโนะ ตำบลไดเอ อำเภอคาโตริ จังหวัดชิบะ ประเทศญี่ปุ่น มีวัตถุประสงค์เพื่อเป็นศูนย์รวมทางจิตใจ บำเพ็ญบุญกุศล เผยแผ่พระพุทธศาสนาตลอดจนศิลปวัฒนธรรมของไทย สร้างขึ้นด้วยแรงศรัทธาของพุทธศาสนิกชนไทยและญี่ปุ่น
ประวัติ.
การจัดซื้อที่ดินเริ่มต้นในปี พ.ศ. 2539 จากนั้นปีต่อมาได้ทำการซ่อมแซมอาคาร และมีพระสงฆ์เข้าจำพรรษาจำนวน 5 รูป ปี พ.ศ. 2541 จัดซื้อที่ดินเพิ่มบริเวณด้านหน้าของวัด เพื่อใช้สำหรับก่อสร้างพระอุโบสถ วางศิลาฤกษ์ และจัดงานทอดกฐินไปในคราวเดียวกัน
พ.ศ. 2542 เจ้าอาวาสวัดปากน้ำ ภาษีเจริญ และวัดปากน้ำญี่ปุ่น ประเทศญี่ปุ่น เจ้าประคุณสมเด็จพระมหารัชมังคลาจารย์ ได้มีการจัดการสร้างอุโบสถเพื่อเป็นการถวายเป็นพระราชกุศลเฉลิมพระเกียรติแด่พระบาทสมเด็จพระเจ้าอยู่หัว รัชกาลที่ ๙ ในโอกาสที่ทรงจริญพระชนมพรรษา 72 พรรษา และขอพระราชทานพระบรมราชานุญาตอัญเชิญพระปรมาภิไธยย่อ ภปร. กับพระนามาภิไธยย่อ สก. และตราสัญลักษณ์พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 ประดิษฐานไว้ที่หน้าบัน 3 ด้านของจตุรมุข เพื่อเป็นเครื่องอนุสรณ์ถึงวโรกาสอันพิเศษ
พ.ศ. 2554 วัดดังกล่าวได้เป็นสถานที่สำคัญ ในการพักพิงของชาวไทยในประเทศญี่ปุ่นจากเหตุการณ์แผ่นดินไหวและคลื่นสึนามิในโทโฮกุ
พื้นที่.
พื้นที่รวมทั้งหมดประมาณ 7 ไร่ สิ่งปลูกสร้างทั้งหมด 5 หลัง ประกอบด้วย:
ซึ่งอาคารเหล่านี้ล้วนเป็นสิ่งปลูกสร้างที่มีอยู่แต่เดิม ทางวัดฯได้ทำการดัดแปลงให้ตรงกับวัตถุประสงค์ทางด้านศาสนกิจ
การเดินทาง.
รถยนต์ วัดปากน้ำญี่ปุ่นอยู่ห่างจากท่าอากาศยานนานาชาตินาริตะ ประมาณ 10 กิโลเมตร หากเดินทางจากพื้นที่อื่นใช้ทางด่วนสายฮิงาชิกันโต (; โรมาจิ: "Higashi Kantō Jidōshadō") ออกจากทางด่วนที่ทางออกไทเอ (; โรมาจิ: "Taiei Exit") จากนั้นใช้ทางหลวงจังหวัดหมายเลข 79
วัดไชยสมบูรณ์

วัดไชยสมบูรณ์ ("วัดไซสมบูน") อยู่ในแขวงสุวรรณเขต ตั้งอยู่ห่างจากด่านภาษีสุวรรณเขตมาทางทิศเหนือประมาณ 500 เมตร ชาวบ้านเรียกว่าวัดใหญ่ เป็นวัดที่เก่าแก่ที่สุดของแขวง ตั้งอยู่ริมแม่น้ำโขงสร้างเมื่อ พ.ศ. 2439 จุดเด่นอยู่ที่ผนังด้านนอกของสิมที่มีภาพปั้นนูนต่ำรูปอูฐและแรดนอเดียว ประตูวัดหันหน้าไปทางทิศใต้ มีกุฏิที่เป็นอาคารเรียนของพระสงฆ์ สำหรับสอนหนังสือให้พระสงฆ์และเยาวชน สถาปัตยกรรมได้รับอิทธิพลจากฝรั่งเศส มีหอกลองขนาดใหญ่ เมื่อขึ้นไปด้านบนสามารถชมทิวทัศน์ของแม่น้ำโขงได้อย่างสวยงามมองเห็นฝั่งจังหวัดมุกดาหาร ประเทศไทย
ตลาดสิงคโปร์

ตลาดสิงคโปร์ ("ตะหลาดสิงกะโป") ตั้งอยู่ที่ถนนศรีสว่างวงศ์ ตรงกันข้ามกับสถานีวิทยุกระจายเสียงสุวรรณเขต ประมาณ 0.5 กิโลเมตร เปิดเวลา 5.00–18.00 น. เป็นตลาดใหญ่ที่สุดของแขวงสุวรรณเขต และเป็นแหล่งการค้าที่สำคัญของชาวบ้านบริเวณนี้ สาเหตุที่มีชื่อว่าตลาดสิงคโปร์ เพราะเคยได้เงินช่วยเหลือในการสร้างตลาดนี้ขึ้นใหม่แทนตลาดเก่าในตัวเมือง มีสินค้าหลากหลายทั้งจากไทย จีน เวียดนาม และลาว นอกจากนี้ ยังเป็นสถานีโดยสารของสุวรรณเขตด้วย
ภาษาปู้อี

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาปู้อี (ปู้อี: Haausqyaix หรืออาจพบสะกดเป็น Buyi, Bouyei, Tujia หรือ Puyi; #เปลี่ยนทาง) มีผู้พูดทั้งหมด 2,649,205 คน พบในจีน 2,600,000 คน (พ.ศ. 2543) ในบริเวณที่ราบกุ้ยโจว-ยูนนาน ในมณฑลยูนนานและเสฉวน พบในเวียดนาม 49,100 คน (พ.ศ. 2542) มีบางส่วนในฝรั่งเศสและสหรัฐ จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก ส่วนใหญ่ใช้ในเขตปกครองตนเองของชาวปู้อี มีการออกหนังสือพิมพ์ในภาษานี้ เขียนด้วยอักษรละติน ในจีนจะพูดภาษาจีนเป็นภาษาที่สอง เรียงประโยคแบบประธาน–กริยา–กรรม ส่วนใหญ่เป็นพยางค์เดี่ยว มีวรรณยุกต์ 6 เสียงสำหรับคำเป็น และ 2 เสียงสำหรับคำตาย
กูร์ญิกซับแช

กูร์ญิกซับแช  เป็นสโมสรฟุตบอลโปแลนด์จากเมืองซับแช สโมสรได้เป็นผู้ชนะแชมเปียนชิปส์โปแลนด์อยู่หลายครั้ง และมีผลงานโดดเด่นในคริสต์ทศวรรษ 1960 และ 1980 ปัจจุบันกูร์ญิกเป็นสโมสรที่เป็นผู้ชนะเลิศของลีกสูงสุดมากที่สุด ในฤดูกาล 2009-10 ตกลงมาอยู่ในลีกระดับ 2 แต่ก็เลื่อนชั้นกลับมาลีกสูงสุด ได้ในฤดูกาล 2010-11 ชุดของสโมสรอยู่ในสีขาวหรือน้ำเงินเข้ม
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ราฟาเอล มาร์เกซ

ราฟาเอล มาร์เกซ อัลบาเรซ  เกิดเมื่อวันที่ 13 กุมภาพันธ์ ค.ศ. 1979 ที่เมือง รัฐมิโชอากัน เป็นหัวหน้าผู้ฝึกสอนทีมฟุตบอลและอดีตนักฟุตบอลชาวเม็กซิโก เล่นในตำแหน่งเซ็นเตอร์แบ็กและกองกลางตัวรับ ปัจจุบันเป็นหัวหน้าผู้ฝึกสอนสโมสร เขาได้รับการยกย่องว่าเป็นกองหลังที่ดีที่สุดในประวัติศาสตร์ของเม็กซิโกและเป็นหนึ่งในผู้เล่นชาวเม็กซิโกที่เก่งที่สุดตลอดกาล
มาร์เกซเริ่มต้นอาชีพกับแอตลาสในปีค.ศ. 1996 โดยลงเล่นกว่า 70 เกมกับสโมสร ก่อนจะย้ายไปฝรั่งเศสในปีค.ศ. 1999 กับมอนาโก ซึ่งเขาคว้าแชมป์ลีกเอิงมาได้ ในปีค.ศ. 2003 มาร์เกซย้ายไปบาร์เซโลนา กลายเป็นชาวเม็กซิโกคนแรกที่เป็นนักเตะของสโมสร เขาลงเล่นมากกว่า 240 เกมในช่วง 7 ฤดูกาลกับบาร์เซโลนา และได้รับรางวัลเกียรติยศมากมายรวมถึง รางวัลชนะเลิศลาลิกา 4 สมัย และรางวัลชนะเลิศยูฟ่าแชมเปียนส์ลีก 2 สมัย ในปี 2006 เขากลายเป็นนักฟุตบอลชาวเม็กซิโกคนแรกที่คว้ารางวัลชนะเลิศยูฟ่าแชมเปียนส์ลีก ในนัดที่บาร์เซโลนาเอาชนะอาร์เซนอลในรอบชิงชนะเลิศ ในปีค.ศ. 2010 มาร์เกซได้เข้าร่วมการแข่งขันนิวยอร์กเร็ดบุลส์ ของเมเจอร์ลีกซอกเกอร์ หลังจากถูกปล่อยตัวออกจากสโมสรในปีค.ศ. 2012 เขาได้ย้ายกลับไปเม็กซิโก โดยครั้งนี้ได้ลงเล่นให้กับลีออนในฐานะกัปตันทีม ในลีกลิกา เอเมเอกิส ในฤดูกาล 2013/2014 จากนั้นมาร์เกซได้ย้ายไปเวโรนา ในกัลโชเซเรียเออิตาลี เขากลับมายังสโมสรเยาวชนแอตลาสในปีค.ศ. 2015 และประกาศเลิกเล่นฟุตบอลในเดือนเมษายน ค.ศ. 2018
อัตสึงิ

อัตสึงิ (; โรมาจิ: "Atsugi-shi") เป็นนครในจังหวัดคานางาวะ ประเทศญี่ปุ่น ตั้งอยู่ตอนกลางของจังหวัด มีขนาดพื้นที่ทั้งสิ้น ตารางกิโลเมตร ข้อมูลเมื่อ ค.ศ. 2021 (2021)[ [update]] มีจำนวนประชากรประมาณ 223,960 คน และมีความหนาแน่นของประชากร 2,400 คนต่อตารางกิโลเมตร
แม้ว่าชื่อ "อัตสึงิ" จะสอดคล้องกับฐานทัพของกองทัพเรือสหรัฐที่ชื่อ สถานีการบินทหารเรืออัตสึงิ (Naval Air Facility Atsugi) แต่ฐานทัพนี้ไม่ได้ตั้งอยู่ที่อัตสึงิ แต่ตั้งอยู่บริเวณเขตแดนระหว่างนครอายาเซะและนครยามาโตะที่อยู่ในบริเวณใกล้เคียง
ภูมิศาสตร์.
ภูมิอากาศ.
อัตสึงิมีภูมิอากาศแบบอบอุ่นชื้น (เคิพเพิน "Cfa") โดยมีฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในอัตสึงิอยู่ที่ 13.4 °C ปริมาณน้ำฝนรายปีเฉลี่ยอยู่ที่ 1,906 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมโดยอยู่ที่ประมาณ 24.5 °C และต่ำสุดในเดือนมกราคมที่ประมาณ 2.3 °C
ประวัติศาสตร์.
หลังการปฏิรูปเมจิ พื้นที่ที่เป็นอัตสึงิในขณะนั้นอยู่ภายในเขตอำเภอไอโก จังหวัดคานางาวะ เทศบาลเมืองอัตสึงิก่อตั้งขึ้นเมื่อวันที่ 1 เมษายน ค.ศ. 1889 จากการควบรวมหมู่บ้านขนาดเล็กหลายแห่ง อัตสึงิได้รับการยกฐานะเป็นเทศบาลนครเมื่อวันที่ 1 กุมภาพันธ์ ค.ศ. 1955 โดยการควบรวมหมู่บ้านข้างเคียงได้แก่ มุตสึไอ โคอายุ ทามางาวะ และมินามิโมริ นครอัตสึงิได้มีการขยายอาณาเขตเพิ่มเมื่อวันที่ 8 กรกฎาคม ค.ศ. 1958 โดยการควบรวมหมู่บ้านข้างเคียง ได้แก่ เอจิ และไอกาวะจากอำเภอนากะ วันที่ 30 กันยายน ค.ศ. 1956 หมู่บ้านโองิโนะได้เข้ามาเป็นส่วนหนึ่งของอัตสึงิ ต่อมาในเดือนเมษายน ค.ศ. 2000 นครอัตสึงิมีประชากรเกิน 200,000 คน ทำให้ได้รับการประกาศให้เป็นนครพิเศษ ซึ่งมีอำนาจในการปกครองตนเองเพิ่มมากขึ้น
ประชากร.
จากข้อมูลสำมะโนของญี่ปุ่น ประชากรของอัตสึงิเติบโตขึ้นอย่างต่อเนื่องตลอดศตวรรษที่ผ่านมา
คามากูระ

คามากูระ  เป็นนครในจังหวัดคานางาวะ ประเทศญี่ปุ่น ตั้งอยู่ทางทิศตะวันตกเฉียงใต้ประมาณ 50 กิโลเมตรจากโตเกียว มีประชากรประมาณ 172,302 คน (1 กันยายน 2016) และมีความหนาแน่นของประชากร 4,358.77 คนต่อตารางกิโลเมตร บนพื้นที่ทั้งสิ้น คามากูระได้รับการเปลี่ยนแปลงฐานะเป็นนครเมื่อวันที่ 3 พฤศจิกายน 1939
ในประวัติศาสตร์ คามากูระเคยเป็นเมืองหลวงโดยพฤตินัยของญี่ปุ่นตั้งแต่ปี 1185 ถึง 1333 โดยเป็นที่ตั้งของรัฐบาลโชกุนคามากูระ และได้กลายเป็นเมืองที่มีประชากรมากที่สุดของญี่ปุ่นมาตั้งแต่ปี 1200 ถึง 1300 ในยุคคามากูระ ปัจจุบัน คามากูระเป็นเมืองชายฝั่งที่มีสถานที่ท่องเที่ยวยอดนิยม เทศกาลต่าง ๆ รวมถึงศาลเจ้าและวัดในศาสนาพุทธและชินโต สถานที่ที่มีชื่อเสียง เช่น โคโตกูอิง ศาลเจ้าสึรูงาโอกะฮาจิมัง วัดโชจูจิ วัดเอ็งงากูจิ วัดโจเมียวจิ วัดจูฟูกูจิ หาดยูอิงาฮามะ
การเมืองการปกครอง.
คามากูระมีรูปแบบการปกครองเป็นเทศบาลนคร มีนายกเทศมนตรีมาจากการเลือกตั้งโดยตรง นายกเทศมนตรีคนปัจจุบันคือ ทากาชิ มัตสึโอะ  และมีสภานครที่มีสมาชิกจำนวน 28 คน
สมเด็จพระราชินีเจจุน ปัทมา วังชุก

สมเด็จพระราชินีเจจุน ปัทมา วังชุก (ไวลี: rje btsun padma ;สื่อไทยออกพระนามว่า:สมเด็จพระราชินีเจตซุน เพมา วังชุก, พระราชสมภพ 4 มิถุนายน พ.ศ. 2533) เป็นดรุก กยาลเซิน  แห่งประเทศภูฏาน เป็นสมเด็จพระราชินีในสมเด็จพระราชาธิบดีชิกเม เคซาร์ นัมเกยล วังชุก ที่สมเด็จพระราชาธิบดีจิกมีได้ทรงประกาศอย่างเป็นทางการ ซึ่งพระองค์เป็นนักศึกษาวัย 21 พรรษา ทั้งสองพระองค์มีกำหนดอภิเษกสมรสในเดือนตุลาคม พ.ศ. 2554 โดยการอภิเษกสมรสจัดขึ้นในวันที่ 13 ตุลาคม
พระราชประวัติ.
สมเด็จพระราชินีเจจุน ปัทมา วังชุก ทรงเป็นธิดาคนที่สองจากจำนวนพี่น้องห้าคนของนายธอนทุบ กยอลเซน กับนางโซนัม ชูกี โดยพระองค์ทรงสำเร็จการศึกษาระดับมัธยมศึกษาตอนต้นที่ประเทศภูฏาน ก่อนที่จะเสด็จไปทรงศึกษาต่อที่ลอว์เรนซ์สคูล ในซานาวาร์ หิมาจัลประเทศ และที่เซนต์โจเซฟคอนแวนต์ ในกาลิมพง ประเทศอินเดีย ในภายหลังได้ทรงศึกษาต่อที่มหาวิทยาลัยรีเจนต์คอลเลจ ณ กรุงลอนดอน ประเทศอังกฤษ พระองค์มีความสนพระทัยในงานศิลปะเรอเนสซองส์ และมีงานอดิเรกคือการถ่ายภาพเช่นเดียวกับสมเด็จพระราชาธิบดี รวมทั้งยังโปรดฟังเพลงพื้นเมืองด้วยเช่นกัน
อภิเษกสมรส.
ในวันที่ 20 พฤษภาคม พ.ศ. 2554 สมเด็จพระราชาธิบดีจิกมีได้ทรงประกาศอย่างเป็นทางการว่าพระองค์จะอภิเษกสมรสกับ เจตซุน เพมา ในเดือนตุลาคม พ.ศ. 2554 การอภิเษกสมรสจะจัดขึ้นในรูปแบบดั้งเดิมด้วยตามพระพรของอารักษ์ ทั้งนี้เจตซุน เพมา ได้โดยเสด็จไปยังสถานที่ต่าง ๆ ทั่วประเทศแล้วในขณะนี้
งานอภิเษกสมรสถูกจัดขึ้นเมื่อวันที่ 13 ตุลาคม พ.ศ. 2554 ณ พูนาคาซอง (Punakha Dzong) และมีการเฉลิมฉลองตามหัวเมืองใหญ่ อันได้แก่พูนาคา, ทิมพู และพาโร และได้รับการสถาปนาพระอิสริยยศเป็นสมเด็จพระราชินีแห่งภูฏาน โดยพระราชพิธีอภิเษกสมรสครั้งนี้แม้จะจัดแบบดั้งเดิม แม้ว่าภูฏานจะมีประเพณีหลายเมีย แต่สมเด็จพระราชาธิบดีจิกมีได้ตรัสว่าพระองค์จะไม่อภิเษกสมรสกับสตรีนางใดอีก และจะมีเพียงแต่เจตซุน เพมา เป็นพระชายาในอนาคตเท่านั้น หลังจากอภิเษกสมรสแล้ว นางสาว เจตซุน ได้รับการสถาปนาเป็น สมเด็จพระราชินีแห่งภูฏาน โดยมีการเฉลิมพระนามาภิไธยว่า สมเด็จพระราชินีเจตซุน เพมา วังชุก
ปัจจุบันสมเด็จพระราชาธิบดีชิกเม เคซาร์ นัมเกยล วังชุกและสมเด็จพระราชินีเจจุน ปัทมา วังชุก ทั้งสองพระองค์ทรงมีพระราชโอรสและพระราชธิดาทั้งสามพระองค์ได้แก่
ชีวิตส่วนพระองค์.
สมเด็จพระราชินีเจตซุน เพมา วังชุก สนพระราชหฤทัยในงานศิลปะ จิตรกรรม และกีฬาบาสเกตบอล ซึ่งพระองค์เคยทรงดำรงตำแหน่งกัปตันทีมบาสเก็ตบอล และเคยได้รับการทูลเกล้าถวายรางวัลการพูดในที่ชุมชนอีกด้วย
รามอน เดกเกอร์

รามอน เดกเกอร์ (4 กันยายน ค.ศ. 1969 – 27 กุมภาพันธ์ ค.ศ. 2013) เป็นอดีตยอดนักมวยไทยชาวดัตช์ เกิดเมื่อวันที่ 4 กันยายน ค.ศ. 1969 ที่เมืองเบรดา ทางตอนเหนือของประเทศเนเธอร์แลนด์
ประวัติ.
เดกเกอร์ชื่นชอบศิลปะการต่อสู้มาตั้งแต่ยังเด็ก เริ่มฝึกมวยครั้งแรกเมื่ออายุได้ 12–13 ปี โดยเริ่มจากยูโด จากนั้นก็เริ่มหัดมวยสากลได้ราวครึ่งเดือน จากนั้นจึงหันมาฝึกมวยไทยอย่างจริงจัง และขึ้นชกมวยไทยอาชีพที่เนเธอร์แลนด์ จนเป็นแชมป์มวยไทยของเนเธอร์แลนด์ครั้งแรกเมื่ออายุได้ 18 ปี
ราวปี ค.ศ. 1989–ค.ศ. 1990 เดกเกอร์ได้เข้ามาชกในประเทศไทย ที่สนามมวยเวทีลุมพินีและเวทีราชดำเนิน โดยการจัดของโปรโมเตอร์ทรงชัย รัตนสุบรรณ พบกับนักมวยไทยชาวไทยหลายคนที่มีชื่อเสียง เช่น นำพล หนองกี่พาหุยุทธ, แสงเทียนน้อย ส.รุ่งโรจน์, โคบาล ลูกเจ้าแม่ทรายทอง, จอมโหด เกียรติอดิศักดิ์, เจริญทอง เกียรติบ้านช่อง ซึ่งเดกเกอร์สามารถที่จะเอาชนะนักมวยไทยหลายราย รวมทั้งการเอาชนะน็อก นับเป็นการสร้างชื่อเสียงให้แก่เดกเกอร์มาก จนได้รับฉายาว่า "ไอ้กังหันลมนรก" และได้รับรางวัลนักมวยไทยยอดเยี่ยมประจำปี ค.ศ. 1992 ของสมาคมผู้สื่อข่าวกีฬา
ด้านชีวิตการเป็นนักมวยของเดกเกอร์ เคยแพ้น็อกครั้งเดียวเท่านั้น ต่อ โคบาล ลูกเจ้าแม่ทรายทอง ซึ่งทั้งคู่เคยพบมาแล้วถึง 4 ครั้ง ผลัดแพ้-ผลัดชนะกันมาโดยตลอด โดยขณะที่มีชื่อเสียงอยู่ในประเทศนั้น เดกเกอร์ทำการฝึกซ้อมอยู่ที่พัทยา จังหวัดชลบุรี
จากนั้นได้หันไปชกในแบบเค-วัน รวมถึงศิลปะการต่อสู้แบบผสม ในหลายประเทศ เช่น ญี่ปุ่น หรือฝรั่งเศส รวมทั้งในประเทศไทย
หลังจากอำลาวงการ เดกเกอร์ได้เปิดโรงเรียนสอนมวยไทยขึ้นที่เมืองเบรดา บ้านเกิดของตัวเอง กระทั่งเสียชีวิตในเดือนกุมภาพันธ์ ค.ศ. 2013 
การเสียชีวิต.
วันที่ 27 กุมภาพันธ์ ค.ศ. 2013 เดกเกอร์เสียชีวิตขณะอายุได้ 43 ปี ภายหลังจากเกิดอาการวูบขณะปั่นจักรยานในเมืองเบรดา ประเทศเนเธอร์แลนด์
ดุบนา

ดุบนา  เป็นเมืองในแคว้นมอสโก ประเทศรัสเซีย บนฝั่งแม่น้ำวอลกา ตั้งอยู่ตอนกลางค่อนไปทางตะวันตกของประเทศของประเทศส่วนที่อยู่ในทวีปยุโรป ตั้งเป็นเมืองเมื่อ ค.ศ. 1956 เพื่อเป็นเมืองการวิจัยทางวิทยาศาสตร์ มีประชากร 60,951 คน (ค.ศ. 2002); 65,805 คน (ค.ศ. 1989)
ซูเปอร์สตาร์

ซูเปอร์สตาร์ หรือ ซุปเปอร์สตาร์  เป็นคำที่ใช้กล่าวถึงผู้มีชื่อเสียงหรือคนดัง ที่เป็นที่สนใจหรือเป็นที่รู้จักอย่างกว้างขวาง มีความสามารถโดดเด่นสะดุดตา หรือประสบความสำเร็จในด้านใดด้านหนึ่ง ผู้มีชื่อเสียงที่ถูกเรียกได้ว่าเป็นซูเปอร์สตาร์อาจเป็นได้ทั้งนักแสดง นักดนตรี นักกีฬา หรือผู้ที่ทำงานด้านสื่ออื่น ๆ
สงครามยูโกสลาเวีย

สงครามยูโกสลาเวีย  สื่อถึงชุดความขัดแย้งทางชาติพันธ์ สงครามประกาศเอกราช และการก่อกำเริบที่แตกต่างแต่มีความเกี่ยวข้องกันที่เกิดขึ้นในสหพันธ์สาธารณรัฐสังคมนิยมยูโกสลาเวียใน ค.ศ. 1991 ถึง 2001 ความขัดแย้งนำไปสู่การล่มสลายของยูโกสลาเวีย ซึ่งเกิดขึ้นกลาง ค.ศ. 1991 ก่อให้เกิด 6 ประเทศเอกราชใหม่ที่เคยเป็นส่วนหนึ่งของยูโกสลาเวีย คือ: สโลวีเนีย, โครเอเชีย, บอสเนียและเฮอร์เซโกวีนา, มอนเตเนโกร, เซอร์เบีย และมาซิโดเนียเหนือ (อดีตมีชื่อว่า "มาซิโดเนีย") สงครามยุติลงด้วยผลที่แตกต่างกัน แต่ส่วนใหญ่แล้วส่งผลให้นานาชาติรับรองรัฐอธิปไตยใหม่หลายรัฐอย่างสมบูรณ์ แต่ก็ด้วยการขัดขวางทางเศรษฐกิจขนานใหญ่ในประเทศเกิดใหม่เหล่านี้
ในช่วงแรกของการล่มสลายของยูโกสลาเวีย กองทัพประชาชนยูโกสลาเวีย (JNA) ต่อสู้เพื่อรักษาความเป็นเอกภาพของชาติยูโกสลาฟด้วยการทำลายรัฐบาลแบ่งแยกดินแดนอย่างไรก็ตาม กองทัพนี้เริ่มอยู่ภายใต้อิทธิพลของสลอบอดัน มีลอเชวิชที่ใช้แนวคิดชาตินิยมเซิร์บเป็นอุดมการณ์แทนที่ระบบคอมมิวนิสต์ที่กำลังอ่อนแอ ทำให้ JNA เริ่มสูญเสียชาวสโลวีน, ชาวโครแอต, ชาวแอลเบเนียเชื้อสายคอซอวอ, ชาวบอสนีแอก และชาวมาซิโดเนีย กลายเป็ยกองทัพที่สู้เพื่อชาวเซิร์บเท่านั้น ตามรายงานของสหประชาชาติใน ค.ศ. 1994 ฝ่ายเซิร์บไม่ได้มุ่งหวังถึงการฟื้นฟูยูโกสลาเวีย แต่มุ่งหวังที่จะสร้าง "เกรตเตอร์เซอร์เบีย" จากส่วนของโครเอเชียและบอสเนีย ขบวนการอื่น ๆ ก็มีส่วนเชื่อมโยงกับสงครามยูโกสลาเวียด้วย เช่น "เกรตเตอร์แอลเบเนีย" (จากคอซอวอ ยกเลิกด้วยการทูตระหว่างประเทศ) และ"เกรตเตอร์โครเอเชีย" (จากบางส่วนของเฮอร์เซโกวีนา ยกเลิกใน ค.ศ. 1994 ด้วยข้อตกลงวอชิงตัน)
สงครามครั้งนี้มักถูกเรียกว่าเป็นความขัดแย้งอันนองเลือดที่สุดในยุโรปนับตั้งแต่สงครามโลกครั้งที่สองยุติ ความขัดแย้งดังกล่าวกลายเป็นสิ่งเลวทรามเนื่องจากมีอาชญากรรมสงครามเข้ามาเกี่ยวข้อง รวมทั้งการฆ่าล้างเผ่าพันธุ์, อาชญากรรมต่อมนุษยชาติ, การกวาดล้างชาติพันธุ์ และการข่มขืนหมู่ในช่วงสงคราม การฆ่าล้างเผ่าพันธุ์บอสเนียเป็นเหตุการณ์ในช่วงสงครามของยุโรปครั้งแรกที่จัดเป็นการฆ่าล้างเผ่าพันธุ์อย่างเป็นทางการนับตั้งแต่การทัพของนาซีเยอรมัน และบุคคลสำคัญจำนวนมากของอดีตยูโกสลาฟที่เกี่ยวข้องถูกตั้งข้อหาอาชญากรรมสงครามในเวลาต่อมา คณะตุลาการอาญาระหว่างประเทศสำหรับอดีตยูโกสลาเวีย (ICTY) ที่สหประชาชาติจัดตั้งขึ้นในเดอะเฮก เนเธอร์แลนด์ เพื่อดำเนินคดีกับทุกคนที่ก่ออาชญากรรมสงครามในช่วงความขัดแย้ง ศูนย์ระหว่างประเทศเพื่อความยุติธรรมในระยะเปลี่ยนผ่านรายงานว่า สงครามยูโกสลาเวียคร่าชีวิตผู้คนไป 140,000 ศพ ส่วนศูนย์กฎหมายมนุษยธรรมประมาณการว่ามีผู้เสียชีวิตอย่างน้อย 130,000 ศพ ความขัดแย้งในช่วงทศวรรษกว่าก่อให้เกิดวิกฤตผู้อพยพและมนุษยธรรมครั้งใหญ่
ชื่อ.
มีการเรียกชื่อสงครามยูโกสลาเวียหลายแบบ เช่น:
หมายเหตุ.
<templatestyles src="Reflist/styles.css" />
ชิงาซากิ

ชิงาซากิ (; โรมาจิ: "Chigasaki-shi") เป็นนครที่ตั้งอยู่ในตอนกลางของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 35.70 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 244,610 คน
ภูมิศาสตร์.
ตั้งอยู่ริมฝั่งทางทิศตะวันออกของแม่น้ำซางามิ บริเวณชายฝั่งทางทิศใต้ของจังหวัดคานางาวะ ทิศใต้ติดกับอ่าวซางามิและมหาสมุทรแปซิฟิก
เบียร์ยันจิง

บริษัทโรงเบียร์ปักกิ่งยันจิง จำกัด  เป็นบริษัทผลิตเบียร์ ก่อตั้งขึ้นในปี ค.ศ. 1980 ในกรุงปักกิ่ง ประเทศจีนโรงเบียร์ครอบคลุมพื้นที่ 2.22 ตารางกิโลเมตร (550 เอเคอร์) ขณะนี้ บริษัท เป็นหนึ่งในโรงเบียร์ที่ใหญ่ที่สุดในเอเชีย มีพนักงานประมาณ 20,000 คนและเป็นหนึ่งในผู้ผลิตเบียร์ที่ใหญ่ที่สุดในประเทศจีน ผลิตเบียร์ได้กว่า 3.11 ล้านตันในปี 2005 ผลิตภัณฑ์หลักคือ เบียร์ยันจิง
บริษัทโรงเบียร์ปักกิ่งยันจิง ผลิตเบียร์สีเหลืองอ่อนส่วนใหญ่ภายใต้ตราสินค้าชื่อ ยันจิง นอกจากนี้ยังผลิตเครื่องดื่มเช่น ชาน้ำแข็ง, ชามะลิ และน้ำเชื่อมลูกพลัม
ชาวเซิร์บ

ชาวเซิร์บ  เป็นกลุ่มเชื้อชาติสลาฟใต้ในบอลข่านและตอนใต้ของยุโรปกลาง ชาวเซิร์บส่วนใหญ่มักพบอาศัยอยู่ในเซอร์เบีย มอนเตเนโกร และบอสเนียและเฮอร์เซโกวีนา และเป็นชนกลุ่มน้อยในโครเอเชีย มาซิโดเนีย และสโลวีเนีย เช่นเดียวกัน ชาวเซิร์บยังได้รับการรับรองอย่างเป็นทางการว่าเป็นชนกลุ่มน้อยในโรมาเนีย ฮังการี เช่นเดียวกับแอลเบเนีย สาธารณรัฐเช็ก และสโลวาเกีย นอกจากนี้ยังมีชาวเซิร์บพลัดถิ่นกลุ่มใหญ่ในยุโรปตะวันตก โดยเฉพาะอย่างยิ่งในเยอรมนี สวีเดน สวิตเซอร์แลนด์ และออสเตรีย เช่นเดียวกับในฝรั่งเศสและอิตาลี ชาวเซิร์บมากกว่าหนึ่งล้านคนอาศัยอยู่ในประเทศที่พูดภาษาเยอรมัน
คู่ซ่า ป่าระเบิด 2

คู่ซ่า ป่าระเบิด 2  เป็นภาคต่อของภาพยนตร์แอนิเมชันคอมพิวเตอร์ในปี พ.ศ. 2549 ผลิตโดย โซนีพิกเจอร์สแอนิเมชัน
เรื่องย่อ.
หลัง เอลเลียต ตกหลุมรักจีเซลกวางสาวแสนสวยจนเขาปักเขาปำ เนทางสู่ประตูวิวาห์ของเอลเลียตต้องเบี่ยงเลนออกไปเล็กน้อย เมื่อมิสเตอร์วีนี่ถูกแก๊งสัตว์เลี้ยงจับตัวเอาไว้ โดยหมายจะเอาไปคืนให้กับผู้เป็นเจ้าของ บู๊ก, เอลเลียต, แม็คสควิซซี่, บัดดี้ และพวกพ้องสัตว์ป่า จึงต้องกระโจนสู่ภารกิจช่วยเหลือเพื่อนพันธุ์ไส้กรอกของพวกเขา อันนำไปสู่แคมป์ฝ่ายศัตรูที่เต็มไปด้วยฝ่ายสัตว์เลี้ยงแสนรัก นำทัพโดยพุดเดิ้ลมหากาฬนามฟิฟฟี่ ซึ่งเหล่าสัตว์ป่าเหล่านี้จะไม่มีวันปล่อยมิสเตอร์วีนี่ไปโดยไม่ประกาศ สงคราม! มาดูสิว่าพุดเดิ้ลตัวกระจ้อยจะล้มหมีกริซลี่หนัก 900 ปอนด์ได้หรือไม่? แล้วเอลเลียตล่ะจะสมหวังในความรักกับจีเซลหวานใจได้หรือไม่
ชาวโครแอต

ชาวโครแอต  เป็นกลุ่มเชื้อชาติสลาฟใต้ซึ่งส่วนใหญ่ปัจจุบันอาศัยอยู่ในโครเอเชีย บอสเนียและเฮอร์เซโกวีนา ตลอดจนประเทศใกล้เคียง มีชาวโครแอตอาศัยอยู่ในโครเอเชียราว 4 ล้านคน และอาศัยอยู่ในส่วนที่เหลือของโลกอีกมากถึง 4.5 ล้านคน เนื่องจากแรงกดดันทางการเมือง สังคม และเศรษฐกิจ ชาวโครแอตจำนวนมากจึงได้อพยพไปยังประเทศต่าง ๆ ทั่วโลก และเกิดเป็นชาวโครแอตพลัดถิ่นที่มีชื่อเสียง สหรัฐอเมริกา ชิลี อาร์เจนตินา เยอรมนี ออสเตรีย ออสเตรเลีย โบลิเวีย แคนาดา เซอร์เบีย นิวซีแลนด์และแอฟริกาใต้ ชาวโครแอตเป็นที่รู้จักจากวัฒนธรรมของพวกเขา ซึ่งได้รับอิทธิพลจากวัฒนธรรมอันหลากหลายตั้งแต่อดีตถึงปัจจุบัน แต่อิทธิพลส่วนใหญ่นั้นมาจากยุโรปกลางและเมดิเตอร์เรเนียน ซึ่งในขณะเดียวกัน ชาวโครแอตเองก็ได้มีส่วนในการสร้างสรรค์วัฒนธรรมเหล่านั้นด้วย ชาวโครแอตส่วนใหญ่นับถือศาสนาคริสต์นิกายโรมันคาทอลิก และพูดภาษาโครเอเชีย
เมอร์ปาตี นูซันตารา เที่ยวบินที่ 8968

เมอร์ปาตี นูซันตารา เที่ยวบินที่ 8968 เป็นเที่ยวบินภายในประเทศ ทำการบินจากโซรง นิวกินีตะวันตก ไปยังเมืองไกมานา นิวกินีตะวันตก ประเทศอินโดนีเซีย เมื่อวันที่ 7 พฤษภาคม พ.ศ. 2554 เมอร์ปาตี นูซันตารา เที่ยวบินที่ 8968 ประสบอุบัติเหตุตกบริเวณชายฝั่งอ่าวไกมานา ระหว่างที่เครื่องกำลังทำการบินลดระดับสู่สนามบินไกมานาท่ามกลางฝนที่ตกลงมาอย่างหนัก ผู้โดยสารทั้งหมดบนเครื่อง 25 คน แบ่งเป็นผู้โดยสาร 21 คน และ ลูกเรือ 4 คน เสียชีวิตทั้งหมด
เครื่องบิน.
แบบของเครื่องบินคือ Xian MA-60 ทะเบียน PK-MZK ให้บริการครั้งแรก ตุลาคม 2553 รวมทั้งหมด 615 ชั่วโมงก่อนเกิดอุบัติเหตุ
การไว้อาลัย.
ประธานาธิบดีซูซีโล บัมบัง ยูโดโยโน ของอินโดนีเซีย ได้ขอให้ที่ประชุมสุดยอดผู้นำอาเซียนร่วมกันสงบนิ่ง 1 นาทีเพื่อไว้อาลัยให้กับผู้เสียชีวิตก่อนร่วมรับประทานอาหารค่ำโดยอภิสิทธิ์ เวชชาชีวะนายกรัฐมนตรี เป็นตัวแทนฝ่ายประเทศไทย
โซลลีเนียไซเรียส เที่ยวบินที่ 5428

โซลลีเนียไซเรียส เที่ยวบินที่ 5428 เป็นเที่ยวบินโดยสารภายในประเทศอาร์เจนตินา จากเมืองโคโดบาไปยังโคโมโดโวริวาดาเวีย ผ่านเมนโดซาและเนวเกน เครื่องบินโดยสารเป็นแบบ Saab 340 ซึ่งสร้างขึ้นในปี พ.ศ. 2528 ทะเบียน LV-CEJ ซึ่งประสบอุบัติเหตุตกเมื่อวันที่ 18 พฤษภาคม พ.ศ. 2554 ในพาตาโกเนีย ผู้โดยสารบนเครื่อง 22 คน ซึ่งในจำนวนนี้มีผู้โดยสาร 19 คน เสียชีวิตทั้งหมด
การคลอดท่าก้น

การคลอดท่าก้น  เป็นการคลอดทารกที่มีส่วนนำผิดปกติในท่าก้น ซึ่งแตกต่างกับการคลอดปกติซึ่งส่วนนำของทารกจะเป็นศีรษะ
การที่ทารกอยู่ในท่าก้นจะเป็นอันตรายต่อทารก บางครั้งทำให้ไม่สามารถคลอดทางช่องคลอดได้ เกิดเป็นการคลอดติดขัด ซึ่งเป็นอันตรายต่อทั้งมารดาและทารก ปัจจุบันสูติแพทย์นิยมทำคลอดทารกในท่าก้นด้วยการผ่าตัดคลอด หากไม่มีความจำเป็นเร่งด่วนอื่น ๆ
ภาวะน้ำตาลในเลือดต่ำ

ภาวะน้ำตาลในเลือดต่ำ  เป็นภาวะทางการแพทย์ทำให้มีอาการได้หลายอย่างซึ่งส่วนใหญ่เป็นผลจากการที่สมองมีน้ำตาลไปเลี้ยงไม่พอต่อความต้องการ ทำให้ไม่สามารถทำหน้าที่ได้ตามปกติ ผลของภาวะน้ำตาลในเลือดต่ำอาจมีได้หลายอย่างตั้งแต่เหงื่อออกมากไปจนถึงอาการรุนแรงเช่นอาการชัก ซึม สมองเสียหาย หรือถึงขั้นเสียชีวิตได้
สาเหตุ.
ทารกแรกเกิด.
ภาวะน้ำตาลในเลือดต่ำเป็นปัญหาที่พบบ่อยในทารกแรกเกิดที่มีน้ำหนักตัวน้อยหรือป่วยรุนแรงด้วยสาเหตุอื่นๆ ส่วนใหญ่หากไม่ได้เกิดจากภาวะน้ำตาลในเลือดสูงของมารดานั้นสาเหตุมักเป็นจากหลายปัจจัยประกอบกัน และมักเกิดขึ้นเพียงชั่วคราว ให้การช่วยเหลือได้ไม่ยาก ผู้ป่วยจำนวนหนึ่งมีน้ำตาลในเลือดต่ำเกิดจากภาวะมีอินซูลินในเลือดมากเกิน ภาวะต่อมใต้สมองทำงานน้อยเกิน หรือมีความผิดปกติแต่กำเนิดของกระบวนการสร้างและสลาย ซึ่งภาวะเหล่านี้รักษายากและซับซ้อนกว่ามาก
หลอดเลือดดำพอร์ทัลตับ

หลอดเลือดดำพอร์ทัลตับ  เป็นระบบหลอดเลือดในช่องท้องซึ่งนำเลือดจากทางเดินอาหารและม้ามไปยังตับ ส่วนใหญ่ประกอบขึ้นจากหลอดเลือดดำซูพีเรียมีเซนเทอริก (superior mesenteric vein) และหลอดเลือดดำม้าม (splenic vein) นอกจากนี้ยังรับเลือดจากหลอดเลือดดำอินฟีเรียมีเซนเทอริก (inferior mesenteric vein) หลอดเลือดดำกระเพาะอาหาร (gastric vein) และหลอดเลือดดำถุงน้ำดีด้วย (cystic vein) หลอดเลือดดำพอร์ทัลตับเป็นส่วนประกอบสำคัญของระบบไหลเวียนพอร์ทัลตับ และเป็นระบบหลอดเลือดดำพอร์ทัลหนึ่งในสองระบบในร่างกาย ซึ่งอีกระบบหนึ่งอยู่ที่ระบบไหลเวียนพอร์ทัลไฮโปไฟเซียลที่ต่อมใต้สมอง
พลศาสตร์ประชากร

พลศาสตร์ประชากร  เป็นสาขาวิชาของวิทยาศาสตร์แห่งชีวิต (life sciences) ที่เป็นการศึกษาทั้งระยะยาวและระยะสั้นของการเปลี่ยนแปลงด้านขนาดและองค์ประกอบอายุของประชากร และทางชีววิทยารวมถึงกระบวนการสิ่งแวดล้อมที่มีผลกระทบต่อการเปลี่ยนแปลง พลศาสตร์ประชากรเกี่ยวข้องกับทิศทางประชากรที่กระทบต่ออัตราการเกิดและการตาย และการย้ายถิ่นและการอพยพ และหัวข้อการศึกษาอื่นเช่น อายุของประชากร หรือ การลดลงของประชากร
แบบจำลองทางคณิตศาสตร์มักเป็นสิ่งที่แสดงให้เห็นถึงการวางระเบียบที่ดีที่สุดในพลศาสตร์ประชากรในทุกแบบ เรียกว่า แบบจำลองเชิงทวีกำลัง (Exponential Model) แบบจำลองเชิงทวีกำลัง มีอัตราการเปลี่ยนแปลงของประชากรที่ได้ ตามสัดส่วนของประชากรที่มีอยู่
ชาวสโลวีน

ชาวสโลวีน ([slɔˈʋéːntsi]) เป็นประชากรสลาฟใต้ซึ่งมีความเกี่ยวข้องกับประเทศสโลวีเนียและภาษาสโลวีเนียเป็นหลัก 
ประชากร.
ประชากรในสโลวีเนีย.
ชาวสโลวีนส่วนใหญ่ในปัจจุบันอาศัยอยู่ในอาณาเขตของประเทศสโลวีเนีย (ประมาณ 2,100,000 คน ในเดือนกรกฎาคม พ.ศ. 2563) จากข้อมูลสำมะโนแห่งชาติสโลวีเยีนใน พ.ศ. 2545 มี 1,631,363 คนที่ระบุตนเองเป็นชาวสโลวีน ในขณะที่ 1,723,434 คนอ้างว่าตนใช้ภาษาสโลวีเนียเป็นภาษาแม่
ประชากรต่างประเทศ.
ชาวสโลวีนในอิตาลีที่มีพื้นเพดั้งเดิมมีจำนวนประมาณ 83,000 ถึง 100,000 คน ชนกลุ่มน้อยสโลวีนในออสเตรียตอนใต้มีประชากร 24,855 คน โครเอเชีย 13,200 คน และฮังการี 3,180 คน
นอกจากนี้ ยังมีชุมชนชาวสโลวีนพลัดถิ่นในสหรัฐกับแคนาดา, ประเทศยุโรปอื่น ๆ, บราซิล, อาร์เจนตินา และออสเตรเลียกับนิวซีแลนด์ พื้นที่ที่มีชาวสโลวีนอาศัยนอกประเทศมากที่สุดคือคลีฟแลนด์ รัฐโอไฮโอ
แดเวนพอร์ต (รัฐไอโอวา)

แดเวนพอร์ต  เป็นเมืองที่อยู่บนฝั่งแม่น้ำมิสซิสซิปปี ในสกอตต์เคาน์ตี รัฐไอโอวา สหรัฐอเมริกา แดเวนพอร์ตเป็นเคาน์ตีซีต หรือ ที่ตั้งเทศมณฑล และเมืองที่ใหญ่ที่สุดในสกอตต์เคาน์ตี เมืองก่อตั้งเมื่อวันที่ 14 พฤษภาคม ค.ศ. 1836 โดยแอนโทน เลอแคลร์ และตั้งชื่อเมืองตามเพื่อนของเขา จอร์จ แดเวนพอร์ต พันเอกที่สู้รบในสงครามเหยี่ยวดำ จากข้อมูลประชากรปี ค.ศ. 2010 เมืองมีประชากร 99,685 คน ทำให้เป็นเมืองใหญ่อันดับ 3 ของรัฐไอโอวา
กาน

กาน ([kan]) เป็นหนึ่งในเมืองที่เป็นที่รู้จักที่สุดของเฟรนช์ริเวียรา เป็นจุดหมายปลายทางของนักท่องเที่ยวและเป็นที่จัดงานประจำปีเทศกาลภาพยนตร์เมืองกาน ตั้งอยู่ในจังหวัดอาลป์-มารีตีม บนฝั่งทะเลเมดิเตอร์เรเนียน เมืองนี้ยังมีชื่อเสียงด้านร้านค้า ร้านอาหาร และโรงแรมที่หรูหรา มีป้อมปราการที่สร้างขึ้นโดยพวกนักบวชในตอนต้นสมัยกลางเพื่อป้องกันการโจมตีทางทะเล ใน ค.ศ. 1815 จักรพรรดินโปเลียนได้เสด็จมาขึ้นบกใกล้ ๆ กับเมืองนี้ เมื่อทรงหลบหนีมาจากเกาะเอลบาซึ่งเป็นที่ประทับภายหลังการสละราชบัลลังก์แล้ว